Radionica “Kako izvoziti građevinske proizvode na tržište Evropske unije-građevinska stolarija” - ZENIČKA RAZVOJNA AGENCIJA ZEDA\nVanjskotrgovinska komora Bosne i Hercegovine/Sektor za edukaciju organizira radionicu na temu “Kako izvoziti građevinske proizvode na tržište Evropske unije-građevinska stolarija” koja se održava 06.02.2019. godine u prostorijama Privredne komore Kantona Sarajevo, La Benevolencije 8, u Sarajevu\nOvaj program obuke ima za cilj da upozna proizvođače građevinskih proizvoda odnosno građevinske stolarije sa uslovima koje je potrebno ispuniti da bi se proizvodi plasirali na tržište Evropske unije. U tom smislu, u toku radionice će biti predstavljeni zahtjevi EU Uredbe o građevinskim proizvodima 305/2011, BAS EN standardi za ispitivanje prozora i vanjskih vrata, fabrička kontrola kvaliteta, mogućnosti unaprjeđenja poslovanja kompanija putem finansiranja iz fondova Evropske unije i sl.\nIspunjen prijavni obrazac sa potvrdom o izvršenoj uplati kotizacije potrebno je dostaviti najkasnije do 04.02.2018. godine do 16:00 na e-mail adresu edukacija@komorabih.ba. Za sve dodatne informacije možete se obratiti na telefon: 033/566-201.


KRIZA VLASTI U FBIH: Imenovanje direktora Porezne uprave – nepremostiva prepreka | Dnevnik.ba\nKRIZA VLASTI U FBIH: Imenovanje direktora Porezne uprave – nepremostiva prepreka\nPROPAO JOŠ JEDAN SASTANAK\nGlavna prepreka je, prema riječima šefa Kluba Saveza za bolju budućnost u Zastupničkom domu Federalnog parlamenta Nasira Beganovića, imenovanje direktora Porezne uprave, zbog čega je i prekinuta posljednja sjednica Vlade FBiH.\nU Uredu predsjednika Federacije BiH Marinka Čavare završeni su treći po redu razgovori o funkcioniranju vlasti u Federaciji, na kojima nije došlo do konkretnih rješenja za aktualne probleme. Predstavnici izvršne i zakonodavne vlasti u FBiH dogovorili su ponovni susret za sedam dana i da u međuvremenu obave dodatne konzultacije.\n- Problem je u funkcioniranju Vlade Federacije BiH odnosno navedenog imenovanja. To je očito jedna nepremostiva prepreka u ovom današnjem trenutku - rekao je Beganović nakon sastanka dodajući da je riječ o problemu u funkcioniranju vlasti na relaciji SDA - HDZBiH.\nNa današnjem sastanku očekivalo se da dođe do dogovora, između ostalog, o održavanju sjednica Vlade FBiH i domova Parlamenta FBiH.


I Mesi je priskočio u pomoć malom Gavrilu, a potpisani dres šampiona već je u ponudi - TopVesti.rs\nPosle portugalskog fudbalskog asa Kristijana Ronalda, i njegov ‘ljuti rival’ Lionel Mesi poslao je potpisan dres Barselone za humanitarnu licitaciju, putem koje se prikupljaju novčana sredstva za lečenje osmomesečnog Gavrila Đurđevića, koji boluje od spinalne mišićne atrofije. Naime, kompanija Mozzart u saradnji sa organizacijom Zajedno za život, odmah\nNAKON RONALDA I MESI POKAZAO VELIKU HUMANOST: Argentinac poslao potpisan dres za malog Gavrila!\nDve najveće fudbalske zvezde današnjice ujedinile su se u borbi za Gavrilovu pobedu! Posle asa Juventusa Kristijana Ronalda, i zvezda Barselone Lionel Mesi je poslao potpisan dres za humanitarnu licitaciju kako bi se prikupila sredstva za lečenje osmomesečne bebe koja boluje od spinalne mišićne atrofije. Kompanija Mozzart, u saradnji sa organizacijom\nKako se navodi u saopštenju, kompanija Mocart u saradnji sa organizacijom Zajedno za život, odmah je stavila još jedan vredan komad opreme na Limundo i iznela početnu ponudu od milion dinara za Barsinu desetku sa posvetom "para Gavrilo". 42289131 Dres Mesija sa posvetom malom Gavrilu "Mocart je zahvaljujući njegovom saigraču iz Barselone Miralemu Pjaniću\nKapiten Barselone pokazao humanost na delu. Profimedia Kristijano Ronaldo i Lionel Mesi Posle Kristijana Ronalda i argetinski fudbaler Lionel Mesi poslao je potpisan dres Barselone za humanitarnu licitaciju, kako bi se prikupila sredstva za lečenje osmomesečnog Gavrila Đurđevića , koji boluje od spinalne mišićne atrofije. VESTI PUTUJU JOŠ BRŽE UZ MOBILNU\nPosle asa Juventusa Kristijana Ronalda, i zvezda Barselone Lionel Mesi je poslao potpisan dres za humanitarnu licitaciju kako bi se prikupila sredstva za lečenje osmomesečne bebe koja boluje od spinalne mišićne atrofije. Kompanija Mozzart, u saradnji sa organizacijom Zajedno za život, odmah je stavila još jedan vredan komad opreme na Limundo i iznela\nMESI poslao dres sa posvetom za pomoć malom Gavrilu\nPosle Kristijana Ronalda i argetinski fudbaler Lionel Mesi poslao je potpisan dres Barselone za humanitarnu licitaciju, kako bi se prikupila sredstva za lečenje osmomesečnog Gavrila Đurđevića, koji boluje od spinalne mišićne atrofije. REKLAME * Foto: Privatna arhiva Kako se navodi u saopštenju, kompanija Mocart u saradnji sa organizacijom Zajedno za\nDve najveće fudbalske zvezde današnjice ujedinile su se u borbi za Gavrilovu pobedu! Posle Ronalda, i Mesi je poslao potpisan dres za humanitarnu licitaciju kako bi se prikupila sredstva za lečenje osmomesečne bebe koja boluje od spinalne mišićne atrofije. Kompanija Mozzart, u saradnji sa organizacijom Zajedno za život , odmah je stavila još jedan\nHumana akcija ujedinila Mesija i Ronalda: I Leo poslao potpisan dres za malog Gavrila!\nZahvaljujući njegovom saigraču iz Barselone Miralemu Pjaniću poziv da se priključi akcijama Dve najveće fudbalske zvezde današnjice ujedinile su se u borbi za Gavrilovu pobedu! Posle Ronalda , i Mesi je poslao potpisan dres za humanitarnu licitaciju kako bi se prikupila sredstva za lečenje osmomesečne bebe koja boluje od spinalne mišićne atrofije\nMESI I RONALNDO ZAJEDNO ZA MALOG GAVRILA: Fudbaler Barselone poslao potpisan dres po uzoru na Kristijana!\nHVALA TI LEO: Mesi DAROVAO dres za malog Gavrila\nPosle Kristijana Ronalda i argetinski fudbaler Lionel Mesi poslao je potpisan dres Barselone za humanitarnu licitaciju, kako bi se prikupila sredstva za lečenje osmomesečnog Gavrila Đurđevića, koji boluje od spinalne mišićne atrofije. IMA SE, MOŽE SE: Mekgregor kupuje bivšeg šampiona Evrope! IMA SE, MOŽE SE: Mekgregor kupuje bivšeg šampiona Evrope


RTCG - Radio Televizija Crne Gore - Nacionalni javni servis :: Ekonomija :: Minimalna zarada bračnog para biće 900 eura\n28. 11. 2021. 12:46 >> 12:49 10\nZahvaljujući programu Evropa Sad - jedan bračni par će zarađivati minimalno 900 eura, a ne 444 eura kao do skoro, napisao je na Tviteru ministar finansija Milojko Spajić. On je naveo da će tako konačno ekonomski benefiti biti prebačeni na porodice koje će moći da ostanu u Crnoj Gori i odgajaju svoju djecu ovdje.\n"Rad će se konačno cijeniti u novoj Crnoj Gori", poručio je Spajić.\nMinistar ekonomskog razvoja Jakov Milatović kazao je da će kad počne realizacija programa "Evropa sad" porodica sa minimalnim primanjima moći da priušti više namirnica od onih iz minimalne potrošačke korpe.\nOn je na Tviteru objavio grafikon odnosa dvije minimalne plate i minimalne potrošačke korpe za četiri osobe, koji ove godine iznosi 75 odsto, a za sljedeću je prognozirano 130 odsto.\n"Nakon što se usvoji budžet i startuje program "Evropa sad" - prvi put nakon 30 godina će jedna porodica sa minimalnim primanjima zapravo moći da priušti više namirnica od onih iz minimalne potrošačke korpe. Gradimo Crnu Goru u kojoj ljudi mogu dostojno da žive od svog rada i znanja", napisao je Milatović na Tviteru.\nMFSS: Eskobar poručio da SAD podržava aktuelnu Vladu\n"Ne dozvoli da te narod zapamti kao izdajnika"\nSpajić sa Eskobarom o unapređenju saradnje sa SAD\nMilatović i Spajić u posjeti Expo 2020 Dubai


"Bio sam ovde ranije i dobio sam podršku da se vratim i ove godine. Znam šta vole ljudi iz ovog kraja, kao i šta vole oni koji učestvuju u vožnji. Ne očekujem nikakav talas netrpeljivosti", rekao je Armstrong.\nArmstrong nikada nije bio pozitivan na doping testovima, ali je Američka anti-doping agencija u izveštaju na 1.000 strana, prošlog oktobra, objavila dokaze da je 41-godišnji biciklista koristio nedozvoljena sredstva.\nOn je uporno negirao da je koristio nedozvoljena sredstva, ali je gostujući u emisiji kod voditeljke Opre Vinfri ipak priznao i rekao da mu je žao.\nArmstrong je rekao da su mu u ovom trenutku najbitnija deca, za koju je rekao da moraju da pronađu pravi put.\n"Ono što je najvažnije je šta će se dogoditi sa mojom decom za pet godina. Moram da pomognem sebi i svojoj porodici, posebno petoro dece, da nađu put kroz ova interesantna vremena", rekao je Armstrong.\nKao deo posrtaja Armstronga došlo je i to da podnese ostavku u odboru fondacije za borbu protiv raka Livestrong, koju je on osnovao 1997. godine pošto je i sam pobedio rak.\nFondacija će se možda suočiti sa sudskim tužbama od strane donatora koji tvrde da grupa ne daje direktno novac za istraživanje borbe protiv raka, a Armstrong je za Livestrong kazao da je "prvoklasna organizacija".\n"Mislim da fondacija radi odličan posao, bez obzira na to šta neko priča. Ono što je Lens Armstrong radio na biciklu pre 15 godina nema nikakve veze sa velikim poslom koji organizacija radi 2013. Velika je nesreća ako iko to dovodi u pitanje", naveo je Armstrong.\nArmstrong je posle priznanja da je koristio nedozvoljne sredstva posetio Livestrong i izvinio se osoblju. U emotivnom govoru, tokom kojeg je većina zaposlenih plakala, rekao je da će pokušati da vrati ugled organizacije.\nTrka oko SAD


ADVOKATI NAJAVILI NOVI PROTEST: OVO JE PRAVNO NASILJE!\nADVOKATI NAJAVILI NOVI PROTEST: OVO JE PRAVNO NASILJE!\nAutor: Glas javnosti 22.09.2021. u 18:15\nDonošenjem dopune pravnog stava Vrhovnog kasacionog suda (VKS) - a zapravo potpuno novog stava u odnosu na onaj iz maja 2018, građani gube mogućnost da ostvaruju svoja prava, što je dovelo do protesta advokata održanog u ponedeljak. Sagovornica “Glasa javnosti” otkrila je šta je sporno u postupanju VKS i kako će nastaviti da se bore.\nAdvokat Emilija Petrović, jedna od govornika na protest održanom pre dva dana objasnila je da je stav iz 2018. godine bio na strain građana, a da se navodnom dopunom prilika stvara samo za banke.\n- To nije dopuna stave, već potpuno novi stav koji pravi potpuno drugu sliku I stvara priliku isključivo za banke gde ispašta samo narod- rekla je Petrović za naš portal.\nAdvokatska komora Srbije uputila je zahtev za pristup informacijama od javnog značaja Vrhovnom kasacionom sudu u kojem traži ko je i zašto tražio izmenu stava o troškovima obrade bankarskih kredita, ali odgovora nema.\n- Ne očekujem da će odgovoriti. Mi samo tražimo da se dokaže da li je ovaj postupak VKS bio zakonit ili ne. Ako nije, ovo nije ništa drugo nego pravno nasilje- rekla je Emilija Petrović za “Glas javnosti”.\nNovi protest je, kaže naša sagovornica, najavljen za petak u 14h.\n- Nećemo odustati dok se ne istera pravda- nabvodi ona.\nNaš portal došao je u posed ugovora sklopljenog 2015. godine u kojem su dve strane, Pireus banka i VKS ugovorili poslovnu saradnju kojom su sudu odobrena bekamtna sredstva.\n- Oni su sklopili ugovor o poslovnoj saradnji, to je način da se banke dodvore sudijama. Da se razumemo, be postoji ništa protiv zakonito, samo čudno- rekla je Emilija Petrović za naš portal.\nOna je nedavno za medije objasnila da su postupci VKS pokušaji da se „reši“ problem narastajućeg broja tužbi građana protiv banaka – preko nacrta Zakona o parničnom postupku, pa preko autentičnog tumačenja tri zakona, ali da u tome nisu uspeli.\nprotestadvokatska komora srbijeemilija petrović


IPSOS kupuje deo poslovanja GfK - Marketing Mreža\nIPSOS kupuje deo poslovanja GfK\nIpsos je postigao dogovor na globalnom nivou sa dosadašnjim konkurentom GFK o preuzimanju četiri ključna segmenta poslovanja: zadovoljstvo korisnika, zdravstvo, istraživanje inovacija i javnih poslova.\nJedan od uslova akvizicije je i preizumanja 1.000 stručnjaka iz GFK, istraživača i zaposlenih iz 25 zemalja u kojima je GfK poslovao u ovim segmentima.\n„Oduševljeni smo što smo kupili 4 ključna sektora kompanije GfK koje posluju na tržištu već 25 godina, sa jakim menadžmentom i posvećenim profesionalcima. Dogovor je vođen našim fokusom na pružanje najbolje moguće usluge našim klijentima i našoj ambiciji da postanemo jači u pomenutim oblastima. Ovo je važno za naš plan da budemo što je moguće bliže potrebama klijenata, i za jačanje brenda Ipsos na globalnom nivou“, rekao je Didier Truchot, osnivač i direktor Ipsosa.


Vučić najavio koga će predoložiti za ministre poljoprivrede i privrede : Nadlanu.com\nVučić najavio koga će predoložiti za ministre poljoprivrede i privrede\nObjavljeno 26. avg 2013. / 17:43:30\nDragan Glamočić je profesor Poljoprivrednog fakulteta u Novom Sadu, a Saša Radulović ekonomski konsultant.\nPodsetimo da je pre tri dana B92 objavio da lider SNS-a namerava da ministarstvo privrede ponudi ekonomskom konsultantu Saši Raduloviću.\nVučić je novinarima u Skupštini Srbije rekao da ovi kandidati nisu stranačke ličnosti. Lider SNS je dodao da će kandidate sutra predložiti Predsedništvu stranke.\nNa sajtu novosadskog Poljoprivrednog fakulteta piše da je Dragan Glamočić redovni profesor na odeljenju za stočarstvo i da mu je uža naučna oblast ishrana životinja.\nRođen je 1968. godine u Futogu. Diplomirao je 1992. godine na Poljoprivrednom fakultetu u Novom Sadu, magistrirao 1995. a doktorirao 1999. godine. U biografiji navodi da je član je Američko udruženje za nauku u mlekarstvu, Društvo zootehničara Vojvodine i saradnik nacionalnog istraživačkog saveta SAD. Govori, čita i piše engleski, služi se ruskim jezikom.\nU Skupštini Srbije, gde je u toku rasprava o predloženim izmenama Zakona o ministarstvima.\nGO SNS-a juče je više sati razmatrao kandidate za ministre u rekonstruisanoj Vladi Srbije, a Vučić im je predložio da podrže kandidature Lazara Krstića za ministra finansija, inače nestranačke ličnosti kao i dva funkcionera naprednjaka za minsitre odbrane i regionalnog razvoja Nebojšu Rodića i Igora Mirovića.\n"Neću biti premijer bez izbora"\nAleksandar Vučić je rekao da nikada neće biti premijer bez izbora.\n"Toliko da znate, mene ne interesuje konstrukcija vlade u kojoj ću da budem premijer", rekao je Vučić novinarima u parlamentu. On je dodao da možda može da bude premijer posle nekih izbora, a možda se to nikad i ne desi, ali je ponovio da bez izbora ni slučajno neće biti premijer.\nVučić je poručio i da jednom to pitanje treba da se razgraniči, dodavši da je sit "tih podmetačina, dnevnih prevara i svakodnevnih priča o tome".\nPrvi potpredsednik apelovao je na poslanike da u raspravi o Predlogu zakona o izmenama i dopunama Zakona o ministarstvima posežu za dobronamernim i konstruktivnim kritikama.\nVučić je, obraćajući se poslanicima, rekao da se vlast i opozicija mogu ne slagati ni u čemu, ali da moraju da razgovaraju mirno i staloženo, a da će gradjani proceniti ko se bori za njihove interese.\n"Ako je politika da sve što se uradi, pa makar to bilo i ono za šta ste se i sami zalagali, mora da bude loše i da nalazite teške reči da biste potkrepili svoje stanovište, ja te kritike odbacujem. Ako imate kritike koje su dobronamerne i dobre za zemlju, mi ćemo ih prihvatiti i to nam neće biti prvi put", rekao je Vučić.\n"Nemojte da pravite od nekoga ko nema rogove nekoga ko ima dvostruke rogove. Kada smo mi to radili, pravili smo grešku i zato ste tako dugo i opstali na vlasti", rekao je Vučić.\nOn je istakao da niko iz SNS nije i neće pretiti poslanicima, i da svakako poslanici neće biti krivično gonjeni za izgovorenu reč, jer je to suprotno demokratskom duhu.\nSkupštinsku sednicu na kojoj bi trebalo da se govori o rekonstrukciji i Zakonu o ministarstvima, obeležava žustra polemika poslanika. Teme: planine i alko-test.\naleksandar vučićDragan Glamočićministar poljoprivredeministar privredeSaša Radulović


Okrugli sto u Banjaluci "Organski otpad koristiti kao sirovinu"\n1152\tObjavljeno 11 april 2019 Autor: Vidosav Đurđević\nJuče je u organizaciji “Poljoprivrednog institute” u Banjaluci održan okrugli sto na temu"Problem organskog otpada u Srpskoj". Organski otpad može biti iskorišten kao značajna sirovina čijom bi se preradom mogli dobiti određeni proizvodi, a istovremeno bi bio riješen i veliki ekološki problem, rekao je otvarajući okrugli sto direktor Poljoprivrednog instituta Republike Srpske prof. dr Vojislav Trkulja.\nTokom okruglog stola kojem je prisustvovalo preko 50 stručnjaka iz raznih oblasti profesor Trkulja je govorio o vrlo invazivnoj i alergenoj biljki ambrozija koja je u naše krajeve dospjela iz SAD prije 70 godina i jako se raširila Danas ona prestavlja veliki problem kako poljoprivredi tako i velikom broju građana jer je sve veći broj ljudi zahvaćen njezinim alergenim djelovanjem. Po njegovom mišljenju mora se povesti šira akcija za sprećavanje ove pošasti koja nas je zatekla a dugo se nije radilo na njezinom obuzdavanju.\nOvaj stručni skup u organizaciji Poljoprivrednog instituta i Njemačke kompanije "Gofin enerdži", je konstatovao da Srpskoj postoje velike količine organskog otpada u poljoprivredi, šumarstvu, preređivačkoj industriji koji predstavljaju priličan problem, čijem rješavanju je neophodno odmah prići.\nTrkulja je dodao da "Gofin enerdži" posjeduje najsavremeniju tehnologiju kada je riječ o preradi organskog otpada i dobijanja bio-gasa u višefaznoj obradi, gdje je iskoristivost izuzetno velika. On kaže da su u ovoj kompaniji kao sirovinu koristili kukuruz, ali da su shvatili da to nije bilo ispravno, te da su savladali tehnologiju kako da iskoriste organski otpad za dobijanje bio-gasa. Prema njegovim riječima, ova firma želi da investira na ovim prostorima, te naveo da projekti iz oblasti ekologije imaju izuzetan značaj.\n"Zbog toga smo ih i pozvali na ovaj skup da vidimo kakve su naše razvojne šanse i da na neki način doprinsemo rješavanju ovog problema, koji može da bude značajan izvor sirovine za dobijanje nekih novih proizvoda", rekao je Trkulja.\nOn je dodao da je jedan od nusproizvoda u ovoj tehnologiji i kvalitetno organsko đubrivo koje se može koristiti u poljprivrednoj proizvodnji.\nDirektor Centra za razvoj poljoprivrede i sela Banjaluka Draško Ilić rekao je da ogromne količine poljoprivrednog, šumskog i animalnog otpada koji se nalazi na teritoriji Grada Banjaluka i Srpske, predstavljaju jedan od velikih resursa, te da bi se njegovom preradom mogao dobiti bio-gas, električna i toplotna energiju.\n"Ukoliko se pokrene izgradnja prerađivačkih kapaciteta, dobili bi i zdraviju životnu sredinu, jer nezbrinjavanje tog otpada predstavlja veliku opasnost po zdravlje ljudi i kontaminaciju zemljišta, vode i vazduha", naglasio je Ilić.\n“Ovaj problem je toliko prisutan da više ne možemo da se njime ne bavimo. Krajnje vrtijeme je da se napravi sprega svih, a treba da napomenemo da u njemačkoj do sada već postoji 9 hiljda pogona koji od ovog odpada proizvodi bio gas ili pak ekelektričnu energiju što je dokaz da to ustvari nije orpad već važan resusts koji moramo početi iskorištavati” rekao je dr Miloš Nožinić šef Zavoda za industrijsko bilje na Poljoprivrednom Institutu.\nDirektor proizvodnje u kompaniji " Robert Šmitke iz kompanije "Gofin enerdži" kaže da ova kompanija ima dvadesetpetogodišnje iskustvo u izradnji postrojenja na bio-gas, te dodao da su ih do sada izgradili više od stotinu širom svijeta.\n"Mi se na razne načine snalazimo kako bi se riješili otpada iz naše klaonice, vozimo ga u Srbiju jer tamo postoji prerađivački kapacitet ali nažalost ni to nije dugoročno rješenje. U razvijenim sistemima ovakav otpad se koristi kao energija i potencijal, a kod nas on prestavlja ozbiljan problem. Nadam se da će u BiH to biti riješeno na adekvatan način. ", rekao je Velibor Popović iz kompanije “Perutnina" Ptu. On je naglasio je da u BiH nije na adekvatannačin riješeno pitanje zbrinjavanja životinjskog otpada zbog čega su prinuđeni da ga odvoze u Srbiju, te dodao da se u slučaju carinskih problema na granici ovaj otpad odlaže na regionalnu deponiju u Ramićima kod Banjaluke.\nNaglasimo da su skupu prisustvovali predstavnici četiri ministarstva Vlade Republike Srpske, director Veterinarskozg zavoda RS, Prestavnici inspektorskih službi, , koji su prihvatili obavezu da se pozabave ovim problemom i naglsili da rešenje treba da bude sistemsko što zahtijeva rad velikog broja institucija.\nRiječ je uzeo i akademik prof dr Novo Pržulj koji je rekao da je ovo problem koji se ne može odlagati jer on je već godinama goruće pitanje i samo sveobuhvatno i sistemsko rešenje može riješiti ovo pitanje.\nZaključak ovog vrlo uspješnog skupa je da se pod hitno uz učešće svih relevantnih institucija mora naći rešenje jer mi ovu prirodu nismo naledili od djedova da bi je unucima ostavili devastiranu. Naša obaveza je da sačuvamo životnu sredinu, a potreba da se odpad skloni sa našeg zemljišta, gradova, poljoprivrednih površina , vodotokova, ne može čekati.


Poslodavcu naloženo da isplati zaostale zarade\nPrema rečima poverenika sindikata "Nezavisnost" Gorana Antonijevića, popisana imovina, koju čini i nekoliko automobila, može da bude prodata u roku od 15 do 30 dana,ukoliko vlasnik preduzeća Radoica Milosavljević, u međuvremenu ne uplati dugovanja za zarade.\n- Ukoliko dođe do prodaje i samo jedne stvari, stečen jedan od razloga za raskid privatizacije - rekao je Antonijević.\nAntonijević je naveo da se danas "spisak nevolja" za RTK ne završava, jer se očekuje da Regulatorno telo za elektronske medije (REM) odluči da li će toj medijskoj kući da uskrati signal zbog toga što nije u roku uplatila naknadu za dozvolu za radio i televiziju, u iznosu većem od 1,6 miliona dinara.\n- Štrajk upozorenja ćemo održavati od danas u vremenu od 18.30 do 19.30 časova, što značu da neće biti emitovana centralna informativna emisija 'Hronika'. Narednih dana ćemo menjati vreme za održavanje štrajka upozorenja u RTK - rekao je Antonijević.


KNEŽEVIĆ: Pisao sam državnom sekretaru SAD-a o koruptivnim aferama Mila Đukanovića - Volim Podgoricu\nPočetna/NOVOSTI/KNEŽEVIĆ: Pisao sam državnom sekretaru SAD-a o koruptivnim aferama Mila Đukanovića\nPredsjednik Atlas Grupe Duško Knežević uputio je pismo državnom sekretaru Sjedinjenih Američkih Država Entoni Blinkenu, u kom ga je, kako se tvrdi u saopštenju, detaljno informisao o koruptivnim aferama predsjednika Crne Gore Mila Đukanovića.\nU saopštenju koje potpisuje Kneževićev advokat Zdravko Đukanović, tvrdi se da su afere prouzrokovale razarajući efekat na ekonomsku, socijalnu i političku stabilnost Crne Gore.\nNavodi se da se detalji ovog pisma se zbog povjerljivosti podataka i istražnog postupka, za sada ne mogu saopštavati.\nPismo slične sadržine Knežević je poslao i Evropskoj komisiji.\n– Crna Gora je i dalje država sa raširenom korupcijom koja prožima sve državne institucije, a posebno one sa pravosudnom ili sudskom funkcijom – navodi se, između ostalog, u pismu predsjednika Atlas Grupe upućenom državnom sekretaru SAD.\nInterpol je prošle godine ukinuo tri crvene potjernice raspisane na zahtjev Crne Gore protiv Kneževića, sa obrazloženjem da optužbe protiv njega imaju pretežno političku dimenziju, i da je Knežević žrtva političkog progona Mila Đukanovića i njegovog režima.\n– Naglašavamo da je Komisija Interpola na sjednici u oktobru proučila nove zahtjeve i informacije dostavljene od strane NCB Crne Gore i nakon pažljive i detaljne analize zaključila, da uzevši u obzir informacije koje su joj bile dostavljene, nema osnova, niti potrebe za međunarodnom policijskom saradnjom preko Interpola u postupcima protiv Duška Kneževića. Odbrana Duška Kneževića obavještava javnost da je protiv aktuelnog Predsjednika Crne Gore Mila Đukanovića podnijeto više krivičnih prijava, a da po tim prijavama nadležna tužilaštva u Crnoj Gori nisu postupala i da osumnjičeni Milo Đukanović nije saslušan ni u jednom postupku- piše u saopštenju.\nDuško Knežević Milo Đukanović Zdravko Đukanović


BRITANSKI AVIO-GIGANT PROPAO: 150.000 putnika ostavljeno na cedilu, ugroženo 20.000 radnih mesta\njedna od najstarijih avio-kompanija na svetu\n23.09.2019. 08:10h 23.09.2019. 08:10h\nViše od 600.000 turista koji su rezervisali odmore ili su na odmoru preko tur-operatera "Tomas Kuk" proveli su nedelju pitajući se da li će uspeti da se vrate kući, pošto je ta turistička kompanija, jedna od najstarijih i najvećih na svetu, došla na ivicu bankrota.\nKompanija opterećena dugom, koja je u petak potvrdila da traži 200 miliona funti (250 miliona dolara) da ne bi propala, vodila je razgovore sa akcionarima i poveriocima u pokušajima da spreči propast.\nKako se navodi, bankrot bi mogao da ostavi na cedilu na oko 150.000 putnika iz Britanije, zajedno sa stotinama hiljada iz drugih zemalja, mada je kompanija pokušala da uveri kupce da će letovi biti normalno nastavljeni.\nVećina britanskih turista koji su koristili usluge kompanije "Tomas Kuk" je zaštićena je vladinim programom putnog osiguranja, koji omogućava da mogu da se vrate kući ako britanski operater propadne dok su u inostranstvu.\nFinansijske poteškoće su takođe su pokrenule pitanja u vezi sa poslovima 22.000 ljudi zaposlenih u kompaniji širom sveta, uključujući 9.000 u Britaniji.\nSindikati i britanska opoziciona Laburistička stranka pozvali su vladu da finansijski interveniše kako bi spasila radna mesta ako kompanija ne uspe da\nprikupi potrebna sredstva iz privatnog sektora.\nGRADIĆ U KOME VILE IMAJU I DVA MILIJARDERA POTPUNO ŠVORC: Sve je počelo od jednog neobičnog pravila, a sada su pred bankrotom (VIDEO)\nTomas Kukavio-kompanijabankrotVelika Britanijaputniciradna mesta


Adidas dobio od KfW 2,4 milijarde eura kredita › Made-in-Germany.rs\nAdidas dobio od KfW 2,4 milijarde eura kredita\nNemački Adidas je od državne razvojne banke KfW dobio kredit u iznosu od čak 2,4 milijarde eura, kako bi se izborio sa ekonomskim posledicama krize izazvane pandemijom korona virusa.\nNemačka razvojna banka se obavezala da odobri kredit od 2,4 milijarde eura, dok je dodatnih 600 miliona eura kredita odobrila grupa banaka, objavio je u utorak proizvođač sportske opreme, prenosi Index.\n“Adidas je zbog teških posledica globalnog širenja koronavirusa morao da preduzme dodatne korake u poslovanju kako bi osigurao financsjsku fleksibilnost”, navodi se u saopštenju kompanije.\nU Adidasu kažu da njihovi izvršni direktori neće dobiti kratkoročne i dugoročne bonuse za ovu godinu, što ukupno iznosi 65 procenata ciljane godišnje naknade. Pri tom su naglasili da trenutno ne mogu da predvide kakav će uticaj pandemija imati na njihovo poslovanje niti mogu da objave finansijsku prognozu za tekuću godinu.\nAdidas i Real potpisali ugovor “težak” 1,1 mlrd. €\nOd MiG na 21/04/2020 / AKTUELNO / Ostavite komentar\nI Srbija počinje sa popuštanjem kriznih mera\nTekstilni giganti odbijaju da plaćaju zakup prostora u Nemačkoj


KP: Uhapšena petorica zbog zelenašenja i prevare, za još dvojicom policija traga - Radio Kontakt Plus\n18:42, 20.05.2019Izvor: KoSSev\nKosovska policija je uhapsila pet osoba zbog sumnji da su umešani u krvična dela „zelenaštvo“, „pozajmica“ i „prevara“.\nPo nalogu Odeljenja za teške zločine Osnovnog suda u Prištini, Direkcija za istrage privrednog kriminala i korupcije pri Kosovskoj policiji danas je sprovela akciju u regionu Prištine, Peći i Đakovice.\nAkcija nazvana „Talas“ počela je u ranim jutarnjim satima, a uz podršku jedinice za brzo delovanje izvršen je pretres na sedam lokacija, od kojih je pet u regionu Priština, jedna u regionu Peći i jedna u regionu Đakovice, saopštila je danas Kosovska policija.\nU ovoj akciji, uhapšeno je pet osoba, dok se za dve osobe traga. Uhapšena su petorica kosovskih Albanaca i to I. O. (1964), I. B. (1969), A. Th. (1979 ), M. M.(1980) Rr.H (1979), a za E. L. i G. J. policija i dalje traga.\nPetorica uhapšenih se sumnjiče da su počinili krivična dela „zelenaštvo“, „pozajmica“ i „prevara“ i da su tokom prethodnih godina nezakonite pribavili i prisvojili nepokretnu i pokretnu imovine (dve kuće u Priština, objekat, vozila i novac), navodi se dalje u saopštenju Kosovske policije.\nUkupna vrednost ilegalno stečene imovine procenjena je na preko 2,5 miliona evra, dok se sumnja da je ukupna šteta veća od 6 miliona evra.\nTokom policijske akcije oduzet je novac u gotovini u iznosu od 10.250 evra, zatim različiti dokumenti, ugovori o prodaji i osam telefona (tri Ajfon iks, jedan Ajfon iks Maks, jedan Ajfon 8, jedan Samsung i dve Nokia).\nTužilac Osnovnog tužilaštva u Prištini odredio pritvor u trajanju od 48 sati svoj petorici osumnjičenih.\nKako prenosi GazetaExpress, jedan od uhapšenih je Rahim Hašimi (Rrahim Hashimi) je u aprilu tri dana ispitivan od strane Kancelarije specijalnog tužioca u Hagu. Sam je tada izjavio da „hipotetički, može biti osumnjičen za kršenje vojne discipline ili prekoračenje vojnih ovlašćenja“.\nZa Rahima Hašimija, se smatra da ima bliske veze sa predsednikom Hašimom Tačijem, a čak su se pojavile informacije da je bio protivkandidat Kadriju Veselijiju za prvog čoveka PDK, navodi dalje Gazeta Express.\nOvaj biznismen optužen je da je primio mito u iznosu od 100.000 evra za rešavanje slučaja privrednog kriminala.


Politika Archives - Page 280 of 541 - Studio B\nGojković: Nisam dozvolila da se parlament pretvori u fašistički poligon poslanika Dveri\n2017/10/31 1 year, 18 days ago Detaljno...\nPredsednica parlamenta Maja Gojković kaže da je u njen kabinet upalo troje poslanika Dveri, među kojima je bio i lider te stranke Boško Obradović .Oni su vikali, vređali i fizički je sprečavali da izađe iz kabineta.\nVučić uskoro u poseti Kubi\nPredsednik Republike Srbije Aleksandar Vučić primio je danas u oproštajnu posetu ambasadorku Republike Kube Adelu Majru Ruiz Garsiju i zahvalio joj na dobroj saradnji, kao i na svemu što je, tokom mandata u Beogradu, svojim diplomatskim iskustvom i zalaganjem učinila za unapređenje odnosa Srbije i Kube.\nStalna misija Surinama pri UN donela odluku o povlačenju priznanja Kosova i Metohije kao nezavisne države.\nSrbija i Bugarska iskreni prijatelji\nPredsednik Republike Srbije Aleksandar Vučić sastao se sa predsednikom Narodne skupštine Republike Bugarske Dimitrom Glavčevim, sa kojim je razgovarao o odnosima dveju zemalja, parlamentarnoj saradnji i evropskom putu Srbije.\nVučić: Razgovor sa Hojtom bio neprijatan, svako rekao svoje\n2017/10/30 1 year, 19 days ago Detaljno...\n„Status kvo“ ne može da traje večno\nUnutrašnji dijalog o Kosovu nije odmakao daleko od inicijative predsednika Vučića, najviše zbog onog dela srpske javnosti koji ne prepoznaje težinu problema ili izbegava da preuzme barem delić odgovornosti u njegovom rešavanju, ocenjuju analitičari.\nÐurić: Dijalog o KiM kroz najširu društvenu raspravu\nZadatak Radne grupe za pružanje podrške unutrašnjem dijalogu o KiM je da u narednih nekoliko meseci sasluša i sabere mišljenja iz najšireg društvenog spektra o jednoj od najvažnijih tema za nas, rekao je predsednik Radne grupe Marko Ðurić na prvoj sednici grupe.\nObradović: Laž DS da država ne stvara uslove za porodicu\n2017/10/29 1 year, 20 days ago Detaljno...\nUmesto da se bori za prava žena, Demokratska stranka žene zloupotrebljava za jeftine dnevno-političke poene, saopštila je funkcionerka SNS Marija Obradović, ističući da je zgrožen lažnom ocenom DS da država ne stvara uslove za porodicu, već podstiče lov na žene koje ne žele da rađaju.\nPrva sednica Radne grupe za unutrašnji dijalog\nPrva sednica Radne grupe za pružanje podrške unutrašnjem dijalogu o Kosovu i Metohiji zakazana je za ponedeljak, 30. oktobar, potvrđeno je u Kancelariji za Kosovo i Metohiju.\nVučić: Volimo Srpsku, ne menjamo politiku mira i poštovanja drugih\nPredsednik Srbije Aleksandar Vučić izjavio je, nakon razgovora sa predsednikom RS Miloradom Dodikom, da je sastavljen tim ljudi koji koji će u Srbiji i Republici Srpskoj početi da radi na tekstu Deklaracije o opstanku srpskog naroda. Rekao je da su odnosi Srbije i RS posebni, da smo jedan narod i da niko ne može da zabrani Srbiji da voli i pomaže RS.


iAnatomija: Apple vredi više nego Grčka ili Austrija\nApple vredi više nego Grčka ili Austrija\nVrednost kompanije „Epl“ (Apple) na berzi juče je prešla prag od 400 milijardi dolara, što je novi rekord već odavno najvrednije IT kompanije na svetu.\nTokom jučerašnjeg dana, „Epl“ je dostigao rekordnu vrednost od čak 431,37 milijardi dolara, da bi vrednost tokom dana ponovo pala ispod 400 milijardi i na kraju dana stala na 398 milijardi dolara.\nIpak i pored toga „Epl“ se nalazi na veoma „bogatoj“ teritoriji. Samo je „Ekson Mobil“ (Exxon) kompanija koja vredi više od „Epla“ (oko 420 milijardi dolara), dok su prvi njihovi pratioci „PetroČajna“ (China) sa 270 milijardi dolara i „Majkrosoft“ (Microsoft) sa 235 milijardi dolara.\nVrednost kompanije „Epl“ premašila je BDP, odnosno bruto društveni proizvod država poput Grčke, Austrije, Argentine ili Južne Afrike. Uprkos svojoj veličini, „Epl“ je kompanija koja beleži najbrži rast u IT industriji, a analitičari očekuju da prijave rast prodaje od čak 45 odsto u odnosu na prošlu godinu.\n„Epl“ je zabeležio neverovatan rast za 35 godina postojanja, a najveći napredak su doživeli nakon lansiranja plejera „Ajpod“ (iPod). Kada su pre pet godina predstavili svoj prvi „Ajfon“ (iPhone), vrednost kompanije je neverovatno skočila. Da popularnost poslednjeg modela „Ajfona“ ne jenjava pokazuje činjenica da su od prezentacije 4S do sada prodali preko 30 miliona modela.


Vinik najzdravija sredina za život u Nišu | GO Pantelej\nPublished On: utorak, 15. oktobra 2019.\nJoš u doba Rimljana, a na ovim prostorima se deo opštine Pantelej, Vinik smatrao za jednu od najlepših delova Naisusa, a danas Niša. Vinik nije samo važan kao strateški položaj na brdu, već se još tada uvidelo da postoje specifične ruže vetrova.\nRuža vetrova je prikaz srednje jačine i brzina vetrova iz pojedinih pravaca. Radi se o polarnom dijagramu na kome su predstavljene strane sveta koje označavaju pravce iz kojih vetar duva. Ruža vetra može da pokazuje 8, 16 pa čak i 32 smera.\nJačina vetra se određuje korišćenjem Boforove skale i izražava se u Boforovim stepenima (0-12). Upravo ovaka ruža vetrova se preklapa na viniku, a kada je mirno vreme taj povetarac, ranije je izmereno, duva 2,4 metra u sekundi ili 9 kilometara na čas. To se po nekim merilima može izraziti i oko pet čvorova\nZato je na Viniku, pa i u Niškoj banji je slična situacija uvek prijatnije nego u centru grada gde se zagreje beton i zbog emitovanja toplote dolazi do kolapsa i neželjenih zdravstvenih problema građana, kažu u Sekretarijatu za zaštitu životne sredine u Nišu.\nOvaj deo grada, kako smo se nedavno i uverili počeo je da bude ne samo omiljen za gradnju vikendica već je prelepi pogled na Niš, privukao i domaćine da tamo sagrade kuće. Do centra iz ovog naselja se može doći za petnaestak minuta vozilom, ako nema saobraćajne gužve.


Gradiska.com - Kuća za porodicu Jokić uskoro pod krovom\npetak, 18 oktobar 2019 15:24\nPrije nekoliko mjeseci Gradska boračka organizacija Gradiška i Fondacija „Solidarnost“, u saradnji sa Gradskom upravom, pokrenule su inicijativu za izgradnju kuće višečlanoj porodici Jokić.\nRadovi na vanjskom dijelu kuće su pri kraju i kuća bi uskoro trebala da bude po krovom.\n„Gradska uprava je izdvojila određena sredstva. Mi smo putem raznih ustanova i organizacija prikupili dio sredstava. Otprilike stavljanje kuće pod krov će koštati 13 500 KM. Gradska uprava je izdvojila 10 000 KM, mi smo prikupili oko 4000 KM“, izjavio je Milovan Gagić, predsjednik Gradske boračke organizacije Gradiška.\nGagić navodi da je ovo nastavak aktivnosti koje se provode poslednjih pet godina, u toku kojih je sagrađeno 15 kuća porodicama kojima je to bilo najpotrebnije. U saradnji sa Gradskom upravom i dalje će se pomagati boračkim kategorijama, koje će se birati uz pomoć Centra za socijalni rad, kao što je to bio slučaj i sa ovom porodicom.\n„Prije nego smo odlučili gdje ćemo uputiti sredstva konsultovali smo se sa ljudima iz Centra za socijalni rad i u nekom izboru od desetak porodica, odabrana je ova koja je zaista u stanju potrebe“, rekao je Radomir Pjanić, načelnik Odjeljenja za boračko-invalidsku zaštitu.\nNenad Jokić je borac prve kategorije Odbrambeno-otadžbinskog rata i u svega dvadesetak kvadrata živi sa preostalih osam članova porodice, među kojima je i petoro djece.\nViše iz kategorije: « Obilježen Međunarodni dan bijelog štapa u Gradišci\tOSTVAREN ŽIVOTNI SAN: Milošu Ožegu iz Kukulja sagrađena kuća »


„Srbija neka ne pokušava da se vrati, ići ćemo do Niša“ - 16.01.2018, Sputnik Srbija\nPredsedavajući kosovskog parlamenta Kadri Veselji u govoru na spomen-akademiji za žrtve masakra Račka rekao je da nema međunarodne pravde bez pravde za Račak. 16.01.2018, Sputnik Srbija\n07:51 16.01.2018 (Osveženo: 08:11 16.01.2018)\nPredsedavajući kosovskog parlamenta Kadri Veselji u govoru na spomen-akademiji za žrtve masakra Račka rekao je da nema međunarodne pravde bez pravde za Račak.\n„Masakr Račka je sramota međunarodne pravde“, rekao je Veselji, javlja „Lajmi“.\n„Januar je mesec velikih bolova, selo Račak se napatilo za slobodu Kosova“, naveo je Veselji.\n„Bitka za pravdu za Račak nije gotova“, rekao je šef kosovske skupštine, prenosi „Kossev“.\n„Srbija neka ne pokušava da se vrati, jer se nećemo zaustaviti do Niša. Ova zemlja će ostati slobodna, samostalna i suverena. Bilo kakvo ugrožavanje dobiće zasluženi odgovor svih Albanaca gde god da žive“, dodao je Veselji.


Povodom petnaeste godišnjice ubistva dvojice vojnika, a u znak solidarnosti s njihovim porodicama, Žene u crnom, u saradnji sa Fondom za humanitarno pravo i Inicijativom mladih za ljudska prava organizuju 5. oktobra u 09:00h komemorativni skup u crnini i ćutanju ispred kasarne „Karaš“ u Topčideru. Istog dana organizujemo stajanje protest ispred Ministarstva odbrane (Birčaninova 5) u Beogradu od 12:00 do 13:00 protestno stajanje pod sloganom „Nećemo zaboraviti zločin u Topčideru“.\nNavršava se već petnaest godina od ubistva vojnika Dražena Milovanovića i Dragana Jakovljevića, a njihove ubice su na slobodi. Štaviše, i pored odluke Ustavnog suda, najviše sudske instance u Srbiji, kojom se Višem tužilaštvu i Višem sudu u Beogradu nalaže ubrzavanje procesa istrage, postupak je još uvek u predkrivičnoj fazi. Dokazano je da su dvojica pripadnika Gardijske brigade ubijena na straži 5. oktobra 2004. u krugu topčiderske kasarne u neposrednoj blizini vojnog objekta „Karaš“, pored ulaza u sklonište koje je trebalo da bude najbezbednije mesto u državi. Ni danas nakon zločina država nije pogledala istini u oči i nije javno priznata čak ni mogućnost da su vojnici pre smrti videli tada najtraženijeg haškog begunca Ratka Mladića, nekadašnjeg komandanta Vojske Republike Srpske.\n- da se odmah prekine sa opstrukcijom istrage ubistva Dragana Jakljevića i Dražena Milovanovića;\n- da se konačno saopšti prava istina i o ubistvu vojnika, kao i o skrivanju Ratka Mladića u objektima Vojske Srbije;\n- da nadležne institucije kazne sve naredbodavce i počinioce zločina u Topčideru i da se obezbedi pravda za porodice žrtava!\nU Beogradu, 4. oktobar 2019.


Civilno društvo, Aktivnosti, Region, EU, Direktor, Izdvajamo, Saopštenja | 12.04.2019\nCivilno društvo celog sveta okupilo se u Beogradu da ojača “Moć zajedništva”. Međunarodna nedelja civilnog društva (ICSW), koja je održana od 8. do 12. aprila 2019. godine u Domu omladine Beograda, predstavlja ključno globalno okupljanje oko 1000 lidera civilnog društva, aktivista i zainteresovanih građana iz različitih sektora i regiona sveta u potrazi za zajedničkim rešenjima za globalne izazove. Po prvi put u više od 20 godina organizovanja ovog međunarodnog okupljanja, CIVICUS je u partnerstvu sa Građanskim inicijativama održao svoj vodeći događaj u Evropi.\nICSW program je uključio najmanje 30 sesija na teme koje se kreću od sužavanja slobode medija, hitnu pomoć organizacijama koje su pod napadima, povećanje odgovornosti civilnog društva, uz razne partnerske događaje, kao i obraćanja istaknutih govornika. Iz svoje mreže koja broji više od 7.000 članova u 175 zemalja i regionalnog prisustva, CIVICUS i Građanske inicijative uključili su više od 30 organizacija partnera i niz istaknutih, inspirativnih govornika kako bi podelili svoja iskustva sa delegatima.\nPrilikom otvaranja Nedelje civilnog društva 8. aprila 2019. godine, učesnicima se obratio v.d. direktor Kancelarije za saradnju sa civilnim društvom, Žarko Stepanović koji je govorio o ulozi Kancelarije u podsticanju saradnje organa javne uprave i organizacija civilnog društva, ali i značaju Agende 2030. kao prioriteta i mape puta za smanjenje nejednakosti u svim oblastima.\nU drugom delu konferencije, istog dana, prilikom prijema Žarko Stepanović je se obratio učesnicima u ime predsednice Vlade, Ane Brnabić. Istakao je da su Vlada Srbije i premijerka od početka pružili podršku organizaciji događaja i da su pokazali da su otvoreni za saradnju s civilnim sektorom.\n„Napomenuo bih da je prethodne godine Vlada radila na unapređenju pravnog okvira za učešće građana i OCD u procesu donošenja propisa i javnih politika, a u narednom periodu nas očekuje intenzivan rad na implementaciji,“ rekao je Stepanović.\nEvropska unija podržava ulogu civilnog društva širom sveta, pa i u Srbiji i na Zapadnom Balkanu, to je deo naše zajedničke politike, istakao je šef Delegacije EU u Srbiji Sem Fabrici na otvaranju Međunarodne nedelje civilnog društva. Građansko društvo je važan igrač u stvaranju dobre uprave, ono svojim pritiskom institucije čine odgovornim, a to je prostor za više demokratije, istakao je ambasador.\nŠef Misije OEBS-a u Srbiji Andrea Oricio naveo je da civilno društvo predstavlja “pravi motor reformi”, bilo da je reč o bezbednosti, borbi protiv korupcije, zaštiti manjina ili osnaživanju žena.


MOSKWA NASTOJI DA IZAZOVE GLAD\nUkrajinci povratili oblasti na istoku, piše Njujork tajms. Banka Engleske upozorila na inflaciju od 10 odsto, objavljuje Gardijan. Moskva opljačkala 400.000 tona žita, navodi Ukrinform. Pentagon demantuje da je učestvovao u ubijanju ruskih generala, prenosi RT. Čemu služi američko „ministarstvo istine“, objavljuje Politika\n(ilustracija, Otkako je ministar za nacionalnu bezbednost SAD otkrio da Bela kuća dobija Odbor za upravljanje dezinformacijama, novinari i predstavnici Kongresa iz redova republikanaca počeli su da se pozivaju na Džordža Orvela)\nUkrajinska vojska je povratila oblasti na istoku. Banka Engleske povećala je kamatne stope i upozorila da Britaniji preti inflacija od 10 odsto do kraja godine. Moskvi je cilj i da izazove froh, kaže stalni predstavnik UN iz Ukrajine, optužujući Ruse da su opljačkali 400.000 tona žita. Nije Pentagon ciljao ruske generale, nego Kijev, kažu u SAD. Čemu će služiti američko „ministarstvo istine“.\nUkrajinci povratili istok\n„Ukrajinci povratili oblasti na istoku, Rusija prodire u čeličanu“, glavni je naslov na prvoj strani Njujork tajmsa. Centralna fotografija prikazuje prizor iz Kramatorska, gde čovek sedi na ivici kreveta a čitav zid kuće je srušen.\nBorbe su nastvaljene u četvrtak širom Ukrajine, od Harkova na severu gde su ukrajinske snage povratile kontrolu, do Mariupolju na jugu, gde Rusi prodiru u poslednje uporište Ukrajinaca u fabrici čelika „dok se snage Moskve trude da predstave predsednik u Vladimiru Putinune nazove pobedom“, stoji u tekstu. Najžešće borbe su se odigrale između pomenutih mesta, i severno od Donjecke oblasti gde se zemlja tresla od konstantnog bombardovanja.\n„U borbi za abortus, pilule bi mogle da budu sledeći fokus“, drugi je veći naslov na prvoj strani. Ako Vrhovni sud sruši propis „Ro protiv Vejda“ kojim se omogućava pravo na abortus, zakonski i kulturni rat oko abortusa koji decenijama zaokuplja Sjedinjene Države, ubrzano će se prebaciti na drugi front: upotrebu kontraceptivnih pilula.\nBritaniji Preti Inflacija von 10 Odsto\n„Banka povećava kamatne stope i upozorava da će inflacija dostići 10 odsto“, glavni je naslov britanskog Gardijana. Vlada se suočava sa pozivima da spremi nove pakete hitne finansijske pomoći za domaćinstva nakon što je Banka Engleske upozorila da će britanska ekonomija upasti u recesiju pre kraja ove godine. Dok su ljudi juče glasali na lokalnim izborima, banka je povećala kamatne stope sa 0,75 na jedan odsto da bi sprečila da inflacija bude još gora zbog trenutnih prilika i ruskog rata u Ukrajini. Uz očekivano povećanje računa za energente u oktobru, banka predviđa da bi inflacija mogla ove godine da pređe 10 odsto, što je najviše još od 1982.\nNa glavnoj fotografiji se nalazi ruska gimnastičarka uz natpis „Putinova ‘devojka’, EU planira da bivšu gimnastičarku stavi na listu sankcionisanih“.\nMoskvi cilj da izazove froh\nStvaranje krize sa nabavkom hrane u Ukrajini i širom sveta, verovatno je jedna od ruskih svesnih namera u ratu protiv Ukrajine, rekao je stalni predstavnik UN u Ukrajini Sergij Kišlicia na sastanku Saveta bezbednosti, a prenosi ukrainska državna novinska agencija Ukrinform. Rusija je već opljačkala 400.000 tona žitarica iz privremeno okupiranih oblasti poput Zaporožja, Herosna, Donjecka i Luganska, što čini trećinu ukupnih rezervi na toj teritoriji. „Uzimajući u obzir da je ukradeno žito trebalo da bude upotrebljeno za sledeću setvu, ovo je već povećalo opasnost od gladi“, istakao je Kišlicia. Prema njegovim rečima, Rusija je gađala i pogone za žito, poljoprivrednu infrastrukturu i depoe za đubrivo, a oduzima i poljoprivredna vozila.\nTokom ove nedelje 150 ljudi je evakuisano iz čeličane Azovstalj, a još 300 iz Mariupolja, saopštio je ukrainski predsednik Volodimir Zelenski, a objavljuje Ukrinform. Raseljenima su na raspolaganju medicinska i novčana pomoć, kao i asistencija sa pribavljanjem dokumenata i stupanjem u kontakt sa porodicom.\nNe ubija Pentagon ruske generale, „nego Kijev“\nPentagon je demantovao izveštaje medija u kojima set tvrdi da je Ukrajini dao informacije koje su dovele do stradanja visokih vojnih oficira Rusije, prenosi ruska državna novinska agencija Raša tudej. Portparol Pentagona Džon Kirbi rekao je da su Sjedinjene Države ustupile „borbene podatke da pomognu Ukrajini da odbrani svoju teritoriju“. Istovremeno, kako naznačava RT, Kirbi je priznao da Kijev „kombinuje“ informacije iz više neimenovanih izvora na osnovu kojih „donosi sopstvene odluke“, „čime je očigledno prebacio krivicu za ubijanje ruskih generala na samu Ukrajinu“.\nKada je američki predsednik Džo Bajden najavio 27. aprila novi vladin Odbor za dezinformacije koji će biti u službi Odeljenja za bezbednost, označio je „poslednji zavrtanj na šrafljenje slobode“, navodi RT u zasebnoj vesti. „Ovog puta, to je povreda građanskih prava na raznolikost informacija“, stoji u tekstu.\nRaša tudej takođe objavljuje da je predsedavajući američkih nuklearnih snaga alarmirao Kongres time što je istakao da Vašington možda neće moći da odgovori na napad rivala zbog pretnje Rusije i ubrzanog gomilanja stateškog oružja u Kini. Admiral Čarls Ričard rekao je da se nacija nije suočila sa ovakvom krizom više od 30 godina. Ruski predsednik je, kako je naznačio, napao suverenu državu „koristeći blago skrivenu nuklearnu pretnju da odvrati intervenciju SAD i NATO“, dok Kina „prati šta se dešava u Ukrajini… a cilj joj je da se vojno osposobi da povrati Tajvan 2027, ako ne i ranije“.\nAmeričko „ministarstvo istine“\n„Zašto Amerika osniva ‘ministarstvo istine’“, glavni je naslov u Politici. Otkako je ministar za nacionalnu bezbednost Alehandro Majorksas otkrio da Bela kuća dobija Odbor za upravljanje dezinformacijama, novinari i predstavnici Kongresa iz redova republikanaca počeli su da se pozivaju na Džordža Orvela. U opisu posla novog odeljenja u okviru Ministarstva za nacionalnu bezbednost, kako navodi list, jeste da suzbija dezinformacije koje fabrikuje Kremlj, ali i one koje šire krijumčari ljudi kako bi podstakli migrante da pokušaju da pređu južnu američku granicu. Kritičari novo telo vide kao pokušaj američkog predsednika da uspostavi orvelovsko „ministarstvo istine“, čiji je zadatak da ućutka sve koji dugačije misle.\nVlada privremenih prištinskih institucija uz pomoć sponzora takozvane nezavisnosti, kršeći međunarodno pravo, piše Politika u odvojenoj vesti, planira da na jesen aplicira za članstvo u Savetu Evrope. To bi moglo sledeće godine da dovede do prijema takozvanog Kosova u ovu međunarodnu organizaciju, čime bi bio srušen Vašingtonski sporazum iz 2020.\nVraća se Rio Tinto\nAustralijski rudarski gigant najavio je nastavak rada na projektu Jadar, piše Danas uz naslov „Izbori su završeni, vraća se Rio Tinto“. Direktor Rio Tinta Simon Tompson akcionarima je najavio da će „sada kada izbori više nisu na putu“, razgovarati sa Vladom Srbije „o svim opcijama“. Aleksandar Vučić je samo nekoliko dana po završetku izbora, iznanada ocenio da je odluka o zabrani Rio Tinta bila „pogrešna“. „Apsurd je da Rio Tinto najavljuje kako će otpočeti pregovore o kršenju zakona sa Vladom Srbije“, kaže Savo Manojlović.\nU vrhu strane stoji i da bi računi za električnu energiju mogli za građane da budu za trećinu skuplji. „Vlast sprema veliki rast cene struje“, naslov je teksta. Demostat je objavio da će ovog leta građanima računi biti uvećani za 30 odsto, a privredi za čak 70, što bi momentalno podiglo inflaciju u Srbiji.


Izabranici Vlade Jovanovića su na taj način ubeležili drugu pobedu na ovom šampionatu jer su u prethodnom kolu savladali Island sa 107:60.\nU kojoj meri je meč bio neizvestan dovoljno govori što su se dve ekipe čak 28 puta smenjivale u vođstvu. Na poluvremenu je selekcija sa Apeninskog poluostrva imala prednost od tri poena (40:37), ali su "orlići" u nastavku zaigrali znatno bolje i došli do zasluženog trijumfa.\nMladi košarkaški prilikom intoniranja himne\nU završnici je naš tim pokazao kvalitet više, pa je sa dva pogođena bacanja Novak Musić doneo prednost od jednog poena našoj selekciji na 15,7 sekundi pre kraja meča. U poslednjem napadu je šutirao Alesandro Lever, ali ga je dobra odbrana naše reprezentacije primorala na težak šut, pa je bio neprecizan.\nKod pobednika su se istakli Miloš Glišić sa 16 poena, Aleksandar Aranitović je dodao 13, a Aleksa Radanov 11. Sa druge strane je sve bilo u rukama Davida Moretija, otud i ne čudi što je postigao čak 29 poena, a pratio ga je Lever sa 16.\nDavide Moreti je predvodio svoju selekciju\nU sledećem kolu je rival našoj selekciji reprezentacija Švedske, a meč je na programu u ponedeljak u 15.45.


Potresne ispovesti iz prihvatilišta: Do kada ćemo ostati ovde? : Nadlanu.com\nPotresne ispovesti iz prihvatilišta: Do kada ćemo ostati ovde?\nObjavljeno 20. maja 2014. / 16:04:22\nU prihvatnim centrima - stari DIF, sportski centar "Vračar" i hotel "Slavija" u Beogradu smešteno je oko 600 građana, uglavnom iz Obrenovca, grada koji je imao oko 25.000 stanovnika.\nMnogi od njih se, kako su rekli izveštačima agencije Beta, nadaju da su im kuće ostale neoštećene i da će se uskoro vratiti svojim domovima.\n"Niko nas nije upozorio da nas čeka ovakva opasnost"\nMiomirka Vučićević, jedna od 130 građana Obrenovaca koji su smešteni u zgradu starog DIF-a, rekla je da je sa dvoje dece morala da napusti Obrenovac i da se sve odigralo za sat vremena.\nPrema njenim rečima, niko od sugrađana nije verovao da će se upravo njima to desiti. "Niko nam nije rekao da će to biti toliko opasno po nas. Da se pojavio predsednik Tomislav Nikolić dan ranije na televiziji i rekao nam: 'Bežite kako znate', svi bi otišli na vreme", kazala je Miomirka Vučićević.\nJedan od smeštenih u prostorijama starog DIF-a Slavko Esperović, nezadovoljan je što se optužuju građani da nisu na vreme napustili Obrenovac, navodeći da su podjednako krivi nadležni koji nisu imali adekvatne procene.\nGrađani u neverici i sa suzama u očima govore o noći kada su evakuisani iz Obrenovca zbog poplave koja im je, kako kažu, "odnela sve što su imali".\n"Stajali smo na trećem spratu, kod komšija i tu smo prenoćili. Nigde nikog nema, nema ko da nas spase", kazala je Dragica Belhamović, koja je evakuisana u subotu ujutru, dodajući da su komšijini sinovi uspeli da dozovu pomoć, a da su oni evakuisani tek sinoć oko 22.00.\nOno oko čega se svi slažu je beskrajna zahvalnost volonterima kojih, kako kažu, ima i previše, doktorima koji dežuraju 24 sata, brojnim donatorima koji ih snabdevaju hranom i odećom.\nOni navode da hrane, lekova i hemijskih proizvoda ima dovoljno i da prihvatilišta međusobno koordinišu i raspoređuju pomoć po potrebi.\nU Sportskom centru "Vračar" nisu smeštena deca mlađa od 10 godina, pa hranu i pelene koje dobijaju šalju drugim prihvatilištima. Veliki broj perionica ponudio im je svoje usluge, jer u tom centru nema uslova za pranje veša.\nNedostaju flasteri, septolete, šapmoni protiv vaški...\nU hotelu "Slavija" ističu da pored hrane koju oko 350 građana dobija od Crvenog krsta, obroke i pranje veša obezbeđuje i sam hotel, navodeći da nemaju dovoljno praška za veš, peškira, mleka, hleba, brašna.\nDoktorka Dragana Brakočević, koja trenutno dežura u hotelu "Slavija", kazala je agenciji Beta da Dom zdravlja Vračar obezbeđuje dežurstva 24 sata u tom hotelu, Sportskom centru "Vračar" i Sportsko-rekreativnom centru "Šuplja stena".\nOna je navela da lekova uglavnom ima dovoljno, ali da fale pomoćna lekovita sredstva, poput - septoleta, fiksacionih zavoja, hepatrombin masti, tračica za brzo merenje šećera.\n"Ljudi su disali isparenja, a bakterije ne stoje, jedva čekaju da se razviju, a najčešća oboljenja među pacijentima su tonzilit, neuroza i hipertenzija", kazala je doktorka.\nPredstavnici Crvenog krsta kazali su da su se u većoj meri pojavile i vaši, pa su svim prihvatnim centrima potrebni i šamponi za vaši.


Sajam gradevinarstva od 27. do 30. aprila na Beogradskom sajmu\nTanjug 23. aprila 2022. 20:41\nBEOGRAD – Međunarodni sajam građevinarstva, 46. po redu, biće održan od 27. do 30 aprila, najavljeno je iz Beogradskog sajma.\nOva specijalizovana međunarodna manifestacija obuhvata najrazličitije segmente građevinske industrije, istraživanje i projektovanje, izgradnju i održavanja objekata u visokogradnji, niskogradnji i hidrogradnji.\nPosetioci će takođe biti u prilici da se upoznaju sa najsavremenijim materijalima, uređajima i alatima koji se upotrebljavaju u građevinarstvu ali i novim tehnologijama i materijalima koje se koriste u izolaciji od buke i vlage.\nNa sajmu će biti predstavljene nacionalne izložbe Češke, Turske, Holandije, Indije i Austrije, očekuje se i veći broj izlagača iz Poljske, kao i kompanija koje će izlagati organizovano preko Privrednih komora Republike Srpske i Tuzle.\nSajam je namenjen pre svega stručnoj publici, ali će i šira javnost moći na jednom mestu da se informiše o izgradnji porodičnih ili poslovnih objekata.


Vence na spomen-ploču u dvorištu Vlade Srbije položili su Đinđićeva porodica, rukovodstvo DS, predsednik i članovi vlade, kao i delegacija nekadašnje vlade čiji premijer je bio Đinđić\nPre tačno četiri godine u dvorištu Vlade Srbije ubijen je premijer Srbije Zoran Đinđić. Bio je prvi demokratski premijer Srbije, a njegova vlada izabrana je 21. januara 2001, posle demokratskih promena iz oktobra 2000. i dolaska na vlast Demokratske opozicije Srbije.\nPolaganjem venaca na grob ubijenog premijera i na spomen-ploču u dvorištu Vlade Srbije, porodica, rukovodstvo Demokratske stranke, predsednik i članovi vlade, kao i delegacija nekadašnje vlade čiji premijer je bio Đinđić, obeležili su četiri godine od njegovog ubistva. Poštu su odali i predsednik Srbije i predsednik DS-a Boris Tadić i funkcioneri te partije Bojan Pajtić, Dušan Petrović, Dragan Šutanovac i Nenad Bogdanović, a cveće je položio i princ Aleksandar Karađorđević sa suprugom Katarinom.\nPremijer Vojislav Koštunica i članovi njegovog kabineta položili su ispred spomen-ploče u dvorištu Vlade Srbije venac na kome je pisalo "Doktoru Zoranu Đinđiću Vlada Srbije". Ispred spomen-ploče venac je položila i delegacija nekadašnje vlade čiji je premijer bio Đinđić.\nNa čelu delegacije bio je Zoran Živković, koji je posle njegove smrti obavljao posao premijera, a u delegaciji su bili Nebojša Čović, Dragan Milovanović, Dušan Mihailović, Slobodan Milosavljević, Gordana Matković, Gašo Knežević, Goran Pitić, Aleksandar Vlahović, Anđelka Mihailov, Dragoslav Šumarac i Vojislav Milovanović.\nŽIVKOVIĆ: SUĐENJE JE MOGLO DA SE ZAVRŠI\n- Svi dokazi koji su izvedeni, kao i priznanje optuženog bili dovoljni da se suđenje završi za godinu dana - rekao je Živković.\nOn je podsetio da nema razloga da sud ne prihvati zahtev porodice Đinđić za svedočenjem Koštunice i dodao da jedan legalista treba da kaže da će se odazvati sudu, ako bude pozvan i da onda na sudu kaže ono što ima da kaže.\nBivši premijer Zoran Živković izjavio je da od aktuelnih političara, a pre svega od rukovodstva DS-a, zavisi da li će Srbija napredovati i da li će se vratiti politici Zorana Đinđića. Na mesto na kojem je Đinđić ubijen vence su položili i delegacije Romske partije i Unija Roma Srbije, kao i koalicije okupljene oko LDP, koju je predvodio predsednik stranke Čedomir Jovanović.\nIspred zgrade Vlade Srbije poštu je odalo nekoliko stotina poštovalaca Zorana Đinđića, koji su se potom, predvođeni Čedomirom Jovanovićem, uputili ka beogradskom Novom groblju, gde je Đinđić sahranjen. Obeležavanju četvrte godišnjice ubistva Đinđića prisustvovao je i njegov telohranitelj Milan Veruović, koji je takođe bio ranjen 12. marta 2003. godine.\nAleksandar Vlahović, ministar iz Đinđićeve vlade, ocenio je da je Srbija napravila snažan napredak u protekle tri do četiri godine u oblasti ekonomske tranzicije. Međutim, u Srbiji je promenjen u negativnom smislu vrednosni sistem koji je počela da izgrađuje vlada Zorana Đinđića, smatra Vlahović.\nBivši ministar u Đinđićevoj vladi Gordana Matković je konstatovala da je Srbija u proteklom periodu napredovala, ali da je ubeđena da je mogla da napreduje i mnogo brže. I veliki broj građana juče je paljenjem sveća i polaganjem cveća na mestu ubistva odalo poštu pokojnom premijeru.


Ruska kampanja u Siriji matirala je Vašington i NATO - 25.10.2015, Sputnik Srbija\nRuska kampanja u Siriji matirala je Vašington i NATO\nVreme kada su Vašington i NATO mogli da „bezobzirno deluju širom sveta“ prošlo je zahvaljujući ruskoj borbi protiv terorizma u Siriji, rekao je za Pres TV... 25.10.2015, Sputnik Srbija\n14:10 25.10.2015 (Osveženo: 14:16 25.10.2015)\n© AP Photo / Vladimir IsachenkovPriprema za poletanje\nVreme kada su Vašington i NATO mogli da „bezobzirno deluju širom sveta“ prošlo je zahvaljujući ruskoj borbi protiv terorizma u Siriji, rekao je za Pres TV američki novinar Mark Glen i dodao da je Moskva stavila Ameriku u šah-mat poziciju.\nSpoljna politika Moskve privlači sve više saveznika\n25 Oktobar 2015, 10:39\nPrema njegovom mišljenju, ruska kampanja vazdušnih udara, kojima je ta zemlja pritekla u pomoć Damasku, samo je deo onoga što tek sledi.\nIzgleda da Moskva želi da kaže da će „Rusi ostati vojno prisutni na Bliskom istoku. Jednom kada završe sa teroristima u Siriji koje je stvorio Zapad, preći će na Irak, Egipat i Palestinu. Postepeno će, vojno i politički, zauvek izbaciti Sjedinjene Države i zapadne zemlje iz regiona, u cilju globalne stabilnosti“, istakao je novinar.\nOni koji, prema Glenovom mišljenju, podržavaju teroriste, neće napustiti svoju politiku, već će promeniti taktiku:\n25 Oktobar 2015, 08:00\n„Igra je gotova. Koliko god da se trude da svetu prodaju priču da Amerika nije kreirala ove grupe, da ih nije negovala, da im nije dala oružje, obuku i logistiku, igra je u tom smislu završena, i SAD će sada morati da pređe na plan B.“\nNovinar veruje da će Vašington primarno biti fokusiran da pobedi rastući politički i vojni uticaj Rusije u regionu, koji je u priličnoj meri usledio zahvaljujući američkim vojnim akcijama u Avganistanu i Iraku. Ove kampanje su u velikoj meri krive za jačanje Islamske države i rastući radikalizam širom Bliskog istoka.\nPosledice ovih procesa mogle bi potencijalno uništiti čovečanstvo, jer su SAD, upozorava Glen, „veoma dobre u izvođenju prljavih trikova“.\n„Došao je trenutak kada to postaje veoma opasno za čitav svet. Koliko god da svi ovih dana navijamo za akcije Rusije, činjenica je da smo upravo otvorili veoma mračno i opasno poglavlje ljudske istorije“, istakao je Glen.


Faktor | Ovdje možete gledati Sarajevo - Celtic, meč "vrijedan" 6 miliona KM\nOvdje možete gledati Sarajevo - Celtic, meč "vrijedan" 6 miliona KM\nObjavljeno: 30.09.2020. u 20:02\nSarajevo će imati veliki motiv protiv prvaka Škotske\nFudbaleri Sarajeva sutra će imati priliku da ispišu nove stranice historije bosanskohercegovačkog fudbala.\nVEZANI TEKST - Osiguran TV prijenos: Ovdje možete gledati Sarajevo - Celtic\nU slučaju pobjede protiv Celtica u play-offu Evropske lige (četvrtak od 20 sati na Bilinom polju), Bordo tim će postati prva ekipa iz naše zemlje koja će zaigrati u grupnoj fazu nekog UEFA takmičenja. I, uz to, dobro će zaraditi...\nEkipa sa Koševa ovosezonskim nastupima u Evropi već je osigurala tri miliona KM, a pobjednik sutrašnjeg meča, koji izbori plasman u grupnu fazu drugog po snazi evropskog takmičenja, bit će bogatiji za 2,92 miliona eura (nešto manje od šest miliona KM).\nUz to, svaka pobjeda u grupi (ima zagarantovanih šest utakmica) bit će vrijedna dodatnih 570.000 eura (više od milion KM), a remi 190.000 eura (oko 380.000 KM).\nSigurno je da će izabranicima trenera Vinka Marinovića nedostajati navijači, no zbog koronavirusa tribine stadiona u Evropi su još prazne.\nNavijači Sarajeva, ali i svi ljubitelji fudbala u našoj zemlji, meč sa Bilinog polja moći će pratiti u direktnom TV prijenosu na kanalu Arena Sport 1. Iz ove TV kuće najavili su da će već od 19.30 sati njihove kamere biti uključene sa zeničkog stadiona, kada se očekuje javljanje iz studija sa terena. A prije toga, za zagrijavanje, najavljena je repriza duela 3. pretkola Evropske lige protiv Budućnosti iz Podgorice (2:1).\nFK SarajevoCelticEvropska ligaTV prijenos\nBayern gostuje u Moskvi, Real na "popravnom" u Njemačkoj\nEdin Džeko ruši sve pred sobom, od večeras bliži (ne)dodirljivim legendama\nŠkoti u BiH\nFudbaleri Celtica stigli u Sarajevo i odmah se zaputili u Zenicu


Razvoj epidemije otvorio je pitanje – da li je došao trenutak da se i u Evropi govori o izlasku iz karantina i kako bi taj izlazak mogao da izgleda?\nŠpanija dostigla vrh epidemije\nVećinski stav je da je za tako nešto još rano, ali nema sumnje da će mnoge zemlje u narednim nedeljama razmatrati scenarije izlaska iz sadašnje situacije, tražeći kompromis između rizika za ljudske živote i razorne cene za ekonomiju koju nosi sadašnja situacija, prenosi RTS.\nU Austriji će sledeće nedelje biti otvorene prodavnice, a za maj se najavljuje otvaranje restorana i kafića, uz nastavak nekih od mera higijene i fizičkog distanciranja koje su do sada bile na snazi.\nI u Danskoj će neka ograničenja biti ukinuta sledeće nedelje, a u Norveškoj će škole početi ponovo da rade već od 27 aprila.\nDebata o faznom, sektorskom ukidanju mera vodi se u Nemačkoj, a vlasti u Češkoj najavljuju "pametni" karantin – postupno otvaranje aktivnosti, uz striktno praćenje i izolovanje zaraženih slučajeva.\nČinjenjica je da u Italiji, Španiji, Francuskoj i drugim zemljama postoje znaci usporavanja epidemije. Stopa novih infekcija je smanjena, broj umrlih umereno opada.\nŠpanski premijer Pedro Sančez saopštio je da je Španija dostigla vrh epidemije i da se u toj zemlji očekuje njeno usporavanje. Ministar finansija Španije najavljuje da će građani moći postepeno da se vrate aktivnostima počev od 26. aprila.\nU Italiji će neke ekonomske aktivnosti biti omogućene u aprilu, a ublažavanje mera izolacije očekuje se od 4. maja. Uprkos tome, eksperti Svetske zdravstvene organizacije za Evropu i Evropske agencije za prevenciju zaraznih bolesti upozoravaju da na evropskom nivou epidemija još nije na svom vrhuncu – odnosno da brojevi zaraženih i umrlih i dalje rastu.\nKoje su opcije – kako život vratiti u normalu\nStručnjaci strahuju da bi naglo i preuranjeno ukidanje mera izolacije ugorozilo dosadašnje napore i dovelo do novog porasta epidemije.\nU Italiji ublažavanje mera izolacije se očekuju od 4. maja\n- Još je prerano da se iznenada ukinu sve mere društvenog i fizičkog distanciranja iako ove stroge mere mogu biti prilično razarajuće za društvo na ekonomskom i socijalnom planu - saopštila je Evropska agencija.\nEvropska komisija planirala je da ove nedelje iznese mapu puta za kordinirani izlazak iz karantina na nivou EU, kako bi se izbeglo šarenilo mera u različitim zemljama članicama. Taj korak je ipak odložen, jer neke zemlje smatraju da bi takva debata poslala pogrešnu poruku u trenutku kada se od građana i dalje traži disciplinovano pridržavanje postojećih mera.\nU većini zemalja preovlađuje stav da će sadašnje mere izolacije ostati na snazi narednih šest do osam nedelja, ali debata o izlaznoj strategiji je počela.\nFrancuska medicinska akademija predložila je ublažavanje mera po regionima u odnosu na broj raspoloživih bolničkih kreveta. U delovima zemlje gde brojevi obolelih opadaju i bolnički kapaciteti nisu ugroženi, mere bi bile ukinute.\nDruga opcija je otvaranje po starosnim grupama, što znači da bi mere restrikcije za starije od 65 godina i hronično bolesne bile ukinute nekoliko meseci kasnije nego za ostale – odnosno kada u međuvremenu 60-70 odsto stanovništva razvije imunitet.\nTreća opcija nazvana je "stop and go" i podrazumeva naizmenično smenjivanje perioda sa restrikcijom i bez nje – i tako sve do pronalaženja vakcine.\nJednu od ključnih uloga u izlaznoj strategiji imaće digitalno praćenje slučajeva i testiranje – i to ne samo na prisustvo virusa, već i testiranje na prisustvo antitela u organizmu. Testovi na prisustvo antitela pokazaće koji tačno deo stanovništva je imao kontakt sa virusom i tako stekao imunitet na kovid 19.\nŽan Fransoa Delfresi, predsednik Medicinskog saveta Francuske i savetnik predsednika Makrona, kaže da je svrha sadašnjih mera izolacije između ostalog i "kupovina vremena" za takvu vrstu testova, koji bi u masovnoj upotrebi mogli da budu već u maju ili junu.\nMere bi trebalo da smanje broj obolelih do tog nivoa da se može preći u drugu fazu – fazu masovnog testiranja i digitalnog praćenja. Testovi na prisustvo antitela bi pokazali da li u populaciji postoji "kritična masa" imuniteta koja bi zahvatila bar 50 odsto stanovništva.\nPrema sadašnjim procenama, doduše, taj procenat u Francuskoj i Evropi trenutno je i dalje mali – oko 10 do 15 odsto stanovništva. Kada i kako se vratiti normalnom životu – to pitanje će se svakako sve više čuti u narednom periodu.\nSudeći prema stavovima eksperata, za sada je jedino sigurno da povratak u normalu neće doći naglo i brzo, kao što je došlo uvođenje mera izolacije.\nStručnjaci najavljuju dozirani i postepeni proces koji će zavisiti od mnogih faktora i trajati sve do momenta imunizacije stanovništva – odnosno pronalaženja leka i vakcine kao jedinog konačnog rešenja.\nKARANTIN U HOTELU Recepcioner oboleo od korona virusa, svi gosti zatvoreni


» Ganić sprema tužbu protiv Srbijei\nPravni savetnik predsedavajućeg Predsedništva BiH Damir Arnaut, koji je\nujedno bio i pravni savetnik bivšem članu Predsedništva BiH Ejupu Ganiću\ntokom sudskog procesa u Londonu, izjavio je u četvrtak da "Ganić\nrazmatra najpogodniju formu za tužbu protiv Srbije".\n"Ganić je punih pet meseci proveo u Londonu kao talac onog što je sud okarakterisao kao ‘zloupotrebu britanskog pravnog sistema u političke svrhe’. To neminovno povlači dodatne pravne posledice po Srbiju, i od dana izricanja ove presude razmatraju se sve opcije, ukljucujuci najpogodniji forum za takvu tužbu", rekao je Arnaut agenciji Beta.\n"Ganić ima pravo na povratak malog dela troškova od strane britanske vlade, a radi se na tome da ostatak plati Srbija", kazao je Arnaut.\nDamir Arnaut je podsetio i da je Haris Silajdžić 10. avgusta uputio pismo predsedniku Srbije Borisu Tadiću u kojem traži da se oslobodi državljanin BiH Ilija Jurišić, koji je u Beogradu osudjen na 12 godina "zbog zločina nad pripanicima JNA u Tuzli".\nSilajdžić je u pismu naveo da "sporazum izmedju BiH i SRJ o mirnom povlačenju JNA nikada nije postignut", te da je "Veće za ratne zločine Okružnog suda u Beogradu Iliju Jurišića proglasilo krivim za ‘kršenje’ tog navodnog sporazuma i zbog toga ga osudilo na kaznu od 12 godina zatvora".


Primena novog modela finansijskog izveštavanja od iduće godine – Balkanekspresrb.rs\nAgencija za privredne registre Republike Srbije (APR) saopštila je danas da je prvi rok za dostavljanje redovnih godišnjih finansijskih izveštaja za 2021. godinu 31. mart 2022. godine.\nU saopštenju se navodi da je novim Zakonom o računovodstvu, koji će se primenjivati počevši od finansijskih izveštaja za 2021. godinu, predviđeno, između ostalog, razdvajanje finansijskih izveštaja od dokumentacije i njihovo dostavljanje u novim, odvojenim rokovima.\nTakođe, propisano je i uvođenje novih izveštaja i napomena u skladu sa veličinom obveznika, dostavljanje dokumentacije samo za obveznike revizije i uvođenje novih dokumenata za određene grupe obveznika, uvođenje tzv. korigovanog finansijskog izveštaja koji mogu da dostavljaju obveznici revizije.\nDirektor APR-a Milan Lučić istakao je da ta agencija, saglasno propisima koji uređuju potpuno novi model finansijskog izveštavanja, u kome su finansijski izveštaji određeni veličinom obveznika i sastavljaju se na potpuno novim obrascima za sve grupe obveznika, priprema novi poseban informacioni sistem za sastavljanje i dostavljanje finansijskih izveštaja, koji će biti otvoren za korisnike do kraja januara 2022. godine.\nOn je podsetio na to da privrednici već sedam godina dostavljaju svoje finansijske izveštaje elektronskim putem, pri čemu je izrazio očekivanje da će APR u idućoj godini primiti približno 300.000 izveštaja.\nLučić je objasnio da, nakon prijema, sledi obrada i objavljivanje izveštaja na internet stranici www.apr.gov.rs u rokovima koje propisuje novi zakon, a najkasnije do 30. septembra 2022. godine.\nTada će, kako je naveo, biti objavljeni svi ispravni, ali i neispravni finansijski izveštaji i dokumentacija koju obveznici nisu ispravili u ostavljenom roku.\nPrema njegovim rečima, objavljivanjem svih dostavljenih finansijskih izveštaja i dokumentacije obezbeđuje se puna transparentnost finansijskog izveštavanja.\nS obzirom na to da se finansijski izveštaji dostavljaju isključivo elektronskim putem, zakonski zastupnici treba da provere ispravnost kvalifikovanog elektronskog sertifikata kako bi na vreme obezbedili njegovu validnost, poručio je direktor APR-a.\nOn je rekao da, pre puštanja u rad Posebnog informacionog sistema, Agencija sprovodi pripremne aktivnosti koje se odnose na utvrđivanje evidencije obveznika bez koje neće biti moguće dostavljanje finansijskih izveštaja i propisane dokumentacije.\nLučić je ukazao na to da će, zajedno sa puštanjem u rad posebnog informacionog sistema, koji omogućuje lakše sastavljanje i dostavljanje računski i logički ispravnih izveštaja, Agencija objaviti tehničko, kao i korisnička i video-uputstva sa instrukcijama za rad u sistemu.\nDirektor APR-a je uputio apel pravnim licima i preduzetnicima koji vode poslovne knjige po sistemu dvojnog knjigovodstva da se blagovremeno upoznaju sa novim pravilima, kako bi sastavljanje i dostavljanje finansijskih izveštaja za 2021. godinu prošlo uspešno.\nObuka najmlađih oficira pilota za letenje na avionu “Orao”\nUhapšen upravnik Kazneno-popravnog zavoda u Nišu


Otpadne vode iz fabrike „zasolile“ Prahovu - Društvo - Dnevni list Danas\nPočetna » Društvo » Otpadne vode iz fabrike „zasolile“ Prahovu\nMeštani negotinskih naselja žale se na dramatično zagađenje\nK. Živanović05.06.2009. 19:52\nPored deponije pirita koja potpuno nezaštićena godinama postoji u Prahovu, stanovnike ovog negotinskog naselja poslednjih meseci muči i havarija na cevovodu kroz koji otpadne vode iz Industrije hemijskih proizvoda Prahovo odlaze u Dunav.\nIz popucalih cevi nepoznata tečnost izlila se na polja zasejana kukuruzom i pšenicom, da bi se posle izvesnog vremena pretvorila u praškast materijal koji vetar raznosi po okolnim imanjima.\nHemičar Goran Mitulović, koji je obišao Prahovo, kaže za Danas da se havarija najverovatnije dogodila u martu i da se po izgledu i mirisu praškastog materijala može zaključiti da je reč solima fosfata.\n– Ovde je reč o ostacima iz proizvodnje fosfatne kiseline, najverovatnije kalcijum i amonijum fosfatu, odnosno kalcijum i amonijum sulfatu. Da je reč o solima fosfata može da se utvrdi i po samom mirisu, koji su specifični za fosfornu i sumpornu kiselinu. Nakon određenog vremena, talog se osuši i pretvara u prah, koji vetar potom raznosi na okolna naselja. Iako su ove soli slabo rastvorljive u vodi, one se rastvaraju pri kišnim padavinama, jer je kiša slabo kisela i tako dospevaju u podzemne vode – ukazuje Mitulović.\nNegotinski odbor za ljudska prava podneo je pre mesec dana Ministarstvu životne sredine i prostornog planiranja, negotinskom javnom tužilaštvu i opštinskoj upravi prijavu o zagađenju zemljišta uz fotografije koje ga ilustruju. U prijavi se navodi da je u neposrednoj blizini IHP Prahovo, poljoprivredno zemljište većih razmera prekriveno debelim, belim talogom nepoznatog materijala i porekla, kao i da su cevi koje prelaze preko tih površina u „jako lošem stanju i počele su da korodiraju“.\nSa druge strane, direktor IHP Prahova Miša Bulajić tvrdi da je problem na koji meštani negotinskog naselja ukazuju dugogodišnji i za nastanak havarije optužuje upravo vlasnike okolnih imanja.\n– Više od 10 godina nama bar jednom godišnje stižu prijave za izgubljeni prinos, koje mi redovno plaćamo. Inače, zemljoradnici su ti koji pale strnjike na svojim imanjima gde prolaze cevi, unutar kojih je guma koja se upali, pa cevi nakon toga popuštaju i koroziraju – kaže Bulajić za Danas. On potvrđuje da praškastu materiju čine soli fosfata, ali tvrdi da su one potpuno bezopasne. Prema njegovim rečima, fosfati zauzimaju samo jedan odsto materije, dok ih u stočnoj hrani ima oko 20 odsto.\nRepublička inspekcija konstatovala zagađenje\nRepublička inspektorka za zaštitu životne sredine za borski, zaječarski i braničevski okrug Gorica Ćurčić kaže za Danas da je inspekcija izlazila na teren 20. maja i da je konstatovano zagađenje koje nije novijeg datuma. Ona kaže da je upoznata sa činjenicom da rukovodstvo Prahova plaća meštanima neku vrstu nadoknade za zagađenje oranica, ali napominje da je ovom preduzeću naloženo da u narednih godinu dana sanira posledice izlivanja, kao i deponiju fosfo gipsa, koja se nalazi u krugu fabrike. Ćurčić dodaje da bi uskoro trebalo da počne i saniranje deponije piritne izgoretine, koja datira iz vremena dok je IHP Prahovo bila u sastavu RTB Bor. Naime, pirit je dovožen kamionima i u Prahovo gde se koristio za proizvodnju sumporne i fosforne kiseline, a sada leži kao gomila crvenog praha, koji, takođe, raznosi vetar.


Najam automobila u mjestu La Spezia - HolidayCars.com\nIznajmljivanje auta La Spezia\nNaši korisnici obožavaju mjesto La Spezia zbog živosti koju ima. Nikada vam neće trebati puno vremena za pronalazak festivala ili kulturnog događaja.\nNajam automobila u mjestu La Spezia? Mislimo da to savršeno ide skupa, a isto misle i naši korisnici.\nSavjeti i iskustva za La Spezia\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u La Spezia.


HomeRegionVlada RS usvojila predlog zakona o neprimenjivanju Inckove odluke\nVlada Repubilke Srpske na sednici je utvrdila mišljenje na Predlog zakona o dopuni Krivičnog zakonika Republike Srpske, koji bi trebalo usvojiti po hitnom postupku.\nKako se navodi u saopštenju pres-biroa Vlade Srpske, vlasti u Banjaluci smatraju da je Predlog zakona o dopuni Krivičnog zakonika Republike Srpske, usaglašen sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske, te da se isti može uputiti u dalju proceduru.\n„Vlada Republike Srpske smatra da je Predlog zakona o neprimenjivanju Odluke visokog predstavnika kojom se donosi Zakon o dopuni Krivičnog zakona Bosne i Hercegovine, usaglašen sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske, te da se isti može uputiti u dalju proceduru“, istaknuto je u saopštenju.\nU međuvremenu, sednica Saveta ministara BiH koja je bila zakazana za ranije danas odložena je po nalogu predsedavajućeg, Zorana Tegeltije.\nRanije su u znak protesta zbog odluke odlazećeg visokog predstavnika u BiH Valentina Incka da nametne dopune Krivičnog zakona Bosne i Hercegovine kojima se zabranjuje i kažnjava negiranje genocida, politički predstavnici iz Republike Srpske odučili su da ne učestvuju u radu tri najveća tela u zajedničkim institucijama BiH (oba parlamentarna doma, Predsedništvo BiH i Savet ministara).


ecom.org.me - Novosti - februar 2017.\nU planu je nastavak kampanje “Litter less”, biće stavljen naglasak na 17 ciljeva održivog razvoja UN do 2013. godine, predvidjena je edukacija nastavnika – mentora, kao i usavršavanje njihovih i vještina nacionalnih koordinatora programa. Planirano je i čvršće povezivanje sa druga dva obrazovna programa FEE - “Eko škole” i “Učimo o šumama”. Usvojen je i predlog da se starosna granica učesnika pomjeri na 25 godina kako bi se uključili studenti završnih godina fakulteta, prije svega novinarstva i medija.Tokom trodnevnog rada, predstavnici 20-ak nevladinih organizacija širom svijeta predstavili su svoja iskustva i rezultate u sprovodjenju ovog programa koji se već 20 godina odvija pod okriljem Fondacije za ekološku edukaciju. Posebno formirane radne grupe su se bavile: većim uključivanjem mladih u program u narednom periodu kroz druge forme organizovanja (izvidjači, klubovi, sekcije ...) i unapredjenjem rada učesnika i mentora. Predstavnica organizacije iz Maroka predstavila je učešće mladih ekoreportera na klimatskom samitu COP 22 u Marakešu.Elizabet Silva iz UNESCO komisije za Portugal održala je motivacioni govor o ciljevima održivog razvoja UN, a Eva Mah je predstavila vezu migracija, klimatskih promjena i uticaja na okolinu. Marija Ana Boteljo Neveš govorila je o filmskom festivalu za škole “I love 2 help”, koji je jedan od načina za podizanje svijesti mladih.\nDomaćini skupa predstavili su i dostignuća Gimaraeša u poslednjih 15 godina: stari dio grada je 2001. godine uključen na UNESCO listu Svjetske baštine, 2012. bio je evropska prijestonica kulture a u toku je nominacija za prestižnu titulu Zelene prijestonice Evrope, zbog koje je i pokrenuta kampanja “Zeleniji Gimaraeš”.Ovdje možete preslušati specijalno izdanje Eko kutka Radio Kotora o skupu u Gimaraešu ili pogledati video koji su pripremili portugalski mladi ekoreporteri.


Kosovska policija tokom akcije u blizini Zubinog potoka, u maju 2019. (Foto: Reuters/Laura Hasani)\nPripadnici specijalne jedinice kosovske policije uhapsili su u sredu ujutru dve osobe, dok se za jednim osumnjičenim još traga, a kao obrazloženje vlasti u Prištini navele da se privedeni sumnjiče za umešanost u ubistvo srpskog političara Olivera Ivanovića.\nDirektor Kancelarije za KiM, Marko Đurić, govoreći o akciji ROSU (specijalne policijske snage) na severu Kosova, ocenio je ovu operaciju kao brutalni i zabrinjavajući upad, koji predstavlja "igranje s mirom“.\n„To je nastavak akcije koju su ranije najavljivali i preduzimali pripadnici policije Kosova u saradnji sa njihovim specijalnim tužilaštvom, to je kako su oni to nazvali u okviru akcije borbe protiv korupcije i organizovanog kriminala. Ono što je možda simptomatično i u datoj situaciji možda i očekivano, da nakon one situacje u Interpolu na neki način kao odgovor dođe ono što se desilo jutros. Jer kada pogledamo i ranije su se neke stvari dešavala nakon toga što neke zemlje ili povuku priznanje, pa se uvedu takse ili kao sa Interpolom, prosto je to uvek bio neki revanš Prištine,“ kaže za Glas Amerike vojni analitičar Vlade Radulović.\nKosovske vlasti su u utorak od Generalne skupštine Interpola zatražili da se odloži glasanje o prijemu Kosova u tu međunarodnu policijsku organizaciju. Zvanični Beograd je ovo proglasio za pobedu.\nSonja Biserko, osnivačica Helsinškog odbora za ljudska prava u Srbiji, ocenjuje da je ovaj potez kosovskih snaga policije legitiman upad, s obzirom da se radi o hapšenju onih koji su osumnjičeni za ubistvo Olivera Ivanovića.\n„Mislim da je to jedan od ključnih slučajeva, jer može da otvori prostor za obračun sa organizovanim kriminalom, koji je rak rana celog regiona, pa i Kosova. Mislim da su momentalno svi te mafijaške organizacije u savezu u regionu i da su protiv svih tih promena i reformi koje stoje pred nama i koje zapravo zapad traži od nas. Tu su ujedinjene te kriminalne strukture kojima nije u interesu nikakva promena,“ kaže Biserko za Glas Amerike.\nOno što Radulović vidi kao zabrinjavajuću činjenicu je to što su u pitanju hapšenja visoko rangiranih ljudi - Srba - iz kosovske policije. “Vidimo da se traga za načelnikom policije iz Severne Mitrovice“, dodaje Radulović.\n„To zabrinjava, ali sa druge strane zabrinjava i to što su oni osumnjičeni i što je povod za celu akciju slučaj ubistva Olivera Ivanovića. To sada stvara dodatnu dozu brige, ali rekao bih i tenzije, među Srbima koji žive na Kosovu, ali i ovde. Nema dileme da je to zastrašivanje od strane kosovskih Albanaca i da takve akcije treba očekivati i ubuduće. Cela ova akcija daje jednu dimenziju koja, pre svega, ne ide Srbima u korist,“ kaže vojni analitičar.\nOliver Ivanović ubijen je ispred prostorija svoje stranke u Kosovskoj Mitrovici sa šest hitaca u leđa, tri meseca posle lokalnih izbora u kojima je medijski i politički označen kao izdajnik i rušitelj srpskog jedinstva.\nDvojica predsednika – Vučić i Tači više puta su izlazili sa obećanjima i konkretnim rokovima za informacije, odnosno rešenjem slučaja, ali se to još uvek nije dogodilo ni posle skoro dve godine istrage.\n„Ukoliko govorimo o tome ko ima više dokaznog materjala ili ko ima više detalja, možemo se složiti da je to kosovska strana. S druge strane, stekao sam utisak da koliko god se naši istražni organi trude nismo nešto mnogo videli dokaznog materjala i nekih stvari koji upućuju. Opet, sve je to na nivou spekulacija i takva klima upravo pogoduje akcijama kao što je ova koju smo videli jutros,“ navodi Radulović.\nSpecijalni tužilac Sulja Hodža precizirao je da je operacija upada 100 pripadnika specijanih jedinica na severu Kosova izvedena po nalogu Specijalnog tužilaštva, a izvršilac je Odeljenje za teška krivična dela prištinskog Osnovnog suda.\nPortparol Kosovske policije Baki Keljani izjavio je da kosovska policija traga za još jednim osumnjičenim Željkom Bojićem.\nPrema njegovim rečima, privedeni su osumnjičeni za organizovani kriminal, učešće u prikrivanju dokaza i druge aktivnosti, koje su, kako je kazao, povezane sa ubistvom Ivanovića.\nKeljani je rekao i da su u jutrošnjoj akciji pripadnika ROSU zaplenjena tri komada oružja i municija, prenela je prištinska Gazeta Ekspres.\nKFOR spreman da pomogne u istrazi ubistva Olivera Ivanovića\nVučić o smanjenu tenzija, opozicija tvrdi - situacija na Kosovu teatar\nAmbasador Skot: Današnja dešavanja na Kosovu su veliki korak unazad


Novom Pazaru i Jagodini ukinuta zabrana registracije igrača - Domaći fudbal, Fudbal, Top News\nNovom Pazaru i Jagodini ukinuta zabrana registracije igrača\nSite Default 14.02.2014., 18:46\nDisciplinska komisija Fudbalskog saveza Srbije ukinula je Jagodini i Novom Pazaru zabranu registracije novih igrača, pošto su izmirili finansijska dugovanja.\nJagodina je u zimskom prelaznom roku angažovala čak desetoricu novih igrača, među njima su Nikola Jakimovski, Dušan Martinović, Nikola Mojsilović i Nikola Perić, a ovom odlukom FSS omogućena je njihova registracija.\n“Na osnovu dostavljenih dokaza o izmirenju finansijskih obaveza prema igračima Vladimiru Milenkoviću, Vladimiru Đilasu, Nenadu Šljiviću, Milutinu Ivanoviću i o izrečenoj novčanoj kazni, obaveštavamo vas da je Disciplinska komisija, u skladu sa odredbama disciplinskog pravilnika FS Srbije, ukinula zabranu registracije novih igrača za vaš klub, odredjene odlukama ove komisije od 15. januara 2014. i 6. februara 2014. godine“, navodi se u dopisu.\nIstovremeno, iz Novog Pazara stiže potvrda Bogunoviću je isplaćeno 30.000 evra, Đogatoviću 16.000 evra, dok je trener Bekvalac dobio 10.000 evra.\n“Uprava je uspela da izmiri obaveze prema bivšem treneru Dragoljubu Bekvalcu, kao i ranijim prvotimcima Vladanu Djogatoviću i Milošu Bogunoviću, čime smo stekli pravo da registrujemo zimska pojačanja“, rekao je Međedović, prenosi Beta.\nJagodinaJelen SuperligaNovi Pazar\nPrethodna vest Murinjo: Venger je specijalista za neuspeh\nSledeća vest Konačno dobre vesti za Siti\nMurinjo: Venger je specijalista za neuspeh


Ova kolekcija je formulisana tako da ispunjava zahteve koji se odnose na dekorativnost i efikasnost u savremenoj arhitekturi i dizajnu. To su najbolja rešenja za premazivanje metalnih podloga: aluminijum, čelik, pocinkovani čelik, itd. Komponente lakova u prahu pružaju arhitektama do sada ne viđeni stepen slobode dizajna i lako se uklapaju sa drugim materijalima.\nDostupna je u širokoj paleti boja, nijansi, efekata i tekstura, tako da Inver lakovi u prahu omogućavaju slobodu projektovanja bez ugrožavanja funkcionalnosti. Pored lake i efikasne primene, Inver lakovi u prahu su takođe u skladu sa životnom sredinom i njihova postojanost ih čini posebno pogodnim za spoljašnju upotrebu.\nLakovi u prahu predstavljaju izuzetno visok nivo specijlizacije kompanije Inver kao rezultat istraživanja započetog sedamdesetih godina prošlog veka i zahvaljujući čemu je kompanija Inver danas evropski lider u oblasti ove vrste završne obrade.


Tag / Put / Vesti online\nPovezali se sa ostatkom sveta: Probijali metar dnevno ručnim alatom\nKinesko selo Guoliang decenijama je imalo veliki problem. Visoko u planinama Taihang, jedini put do njega su bile strme stepenice.\npixabay.com 0 komentara\nKoja god da je destinacija vaših snova, postoje mali trikovi koji će vam pomoći da se ti snovi ostvare...\nklubputnika.org 0 komentara\n"Uputstvo za cenkanje" na pojedinim putovanjima\nU našoj civilizaciji se uvek negde žuri tako da ljudi nemaju previše vremena za duge razgovore, pa čak ni u pazaru. Kupovina se kod nas bazira na fiksnim cenama na osnovu kojih zaključujemo o...\nU Crnoj Gori postoji zaobilaznica kojom se ništa ne obilazi\nIzgradnja dela zaobilaznice u Beranama pored Lima je trebalo da bude davno završena. I postojeća, iako izgrađena, ni posle deceniju nije tehnički primljena, pa samim tim nema upotrebnu dozvolu.\nDijaspora još čeka obilaznicu\nNakon 28 godina od početka izgradnje, u saobraćaj je puštena deonica zapadne obilaznice oko Subotice, od petlje Subotica-jug, na auto-putu Beograd-Horgoš, do industrijske zone Mali Bajmok.\nVožnja po jakoj kiši utiče na vidljivost, pa bi, pre svega, trebalo usporiti. Standarno rastojanje od dve sekunde bi tada trebalo duplirati. Inače, stručnjaci savetuju da se prilikom vožnje po...\nPrevozno sredstvo koje niko ne uzima u obzir, a jeftinije je od aviona\nČovek kojem je nakon raskida ostalo luksuzno putovanje u Dubai vredno hiljade evra odlučio je da osnuje start-ap, pa tako putnici sprečeni zbog bolesti, traume ili raskida veze koji ne mogu da odu...\nVlasti u Prištini treba da se pridržavaju zakona o Specijalnoj zaštićenoj zoni manastira Visoki Dečani. To su poručili šefica kancelarije Evropske unije u Prištini Natalija Apostolova i...\nKako da besplatno putujete godinu dana i budete plaćeni?\nZamislite da celu godinu možete putovati svetom i da vam za to još neko plati! World Life Experience, organizacija sa sedištem u Lisabonu, nudi upravo to.\nVestionline, Telegram hr 0 komentara\nKako su Hrvati vaskrsli Srbiju i Crnu Goru?\nHrvatske ceste ponovo, na putu od Osijeka prema Erdutu, gde je granični prelaz sa Srbijom, usmeravaju putnike prema državi koja ne postoji već skoro 12 godina.


Telekom na Dedinju obavljao radove bez dozvole\nTelekom kopao na Dedinju bez dozvole, inspekcija obustavila radove\nVesti Autor:FoNet16. feb. 201916:03 > 16:07\nDežurna inspekcija grada Beograda obustavila je radove bez dozvole koje je u ulici Veljka Lukića Kurjaka kod broja 10 na teritoriji opštine Savski venac, u parku oko zgrada, izvodila kompanija "Telefonkabl" za račun investitora "Telekom Srbija", preneo je Beoinfo.\nNa osnovu prijave građana da se u parku izvode radovi bez dozvole, na teren je izašla dežurna inspekcija koja je zatekla radnike kompanije „Telefonkabl“ kako kopaju rov u parku.\nUtvrđeno je da je investitor radova „Telekom Srbija“, a kako izvođač nije imao nijednu dozvolu radovi su odmah obustavljeni. Utvrđeno je da izvođač nema ni projekat, ni saglasnost JKP „Zelenilo Beograd“ za iskop rovova i redukciju stabala.\nProtiv izvođača i investitora biće podnete prijave i pokrenut postupak u skladu sa zakonom.\nGrad Beograd upozorava sve koji kopaju na javnim i saobraćajnim površinama, bez obzira da li su u pitanju državne ili privatne kompanije, da moraju da imaju dozvolu nadležnog organa za izvođenje takve vrste radova kao i plaćene takse gradu, navedeno je u saopštenju.\nGrad BeogradInspekcijanelegalna gradnjaTelekom Srbija\nBeograđani se oprostili od Mateja Periša, bio i patrijarh Porfirije\nProtest u Valjevu: Ne treba nam benzinska pumpa ispod prozora\nĐilas: Razgovor s Vučićem bio je šok za mnoge, iskreno i za mene\nKurti u SAD: Pristup Srbije fondovima usloviti sankcionisanjem ruskog rata\nBajden čestitao Vučiću: Radujem se što ćemo imati priliku da produbimo saradnju


Priča o "slomljenoj" porodici: Razvod iz ugla jednog dečaka - Zelena učionica\nNaime, on je na YouTube postavio video “Story of a Broken Home“, priču sačinjenu od svojih crteža, kojim je pokušao da objasni zašto je srećniji nakon razvoda svojih roditelja.\n“Do trenutka kada sam napunio šest godina, imali smo divnu, srećnu porodicu”, piše Azka na jednoj od ilustracija.\n“Oni se više ne svađaju, a još uvek idemo zajedno u kupovinu i na putovanja”.\nDečak, koji je inače postao omiljen na društvenim mrežama, ima više od 78.000 pratilaca na Instagramu, a ilustracije je napravio kako bi odgovorio na pitanje koje su mu često postavljali – “kako je biti dete razvedenih roditelja?”.\n“Činjenica je da ništa u našem domu nije uništeno. Oni više nisu muž i žena, ali su još uvek moji roditelji. Uživam sa njima kao i ranije, osim što se više ne svađaju”.\n“Sve što želim je da budu srećni”.\nRoditelji pročitali kompletnu lektiru tokom raspusta


"JEDVA OSTADOH ŽIV U SMRDIJI" Hrvat radio na predstavi u Beogradu i napljuvao nas toliko da ćete se ŠOKIRATI\n29.05.2018. 12:25 > 16:05\nHrvatski koreograf i nekadašnji baletski prvak Državne opere u Berlinu, Ronald Savković, koji je prethodnih dana u Beogradu radio na baletu "Hazarski rečnik - Lovci na snove" po odlasku iz Srbije ostavio je zajedljiv komentar na društvenim mrežama.\n- Ne pitajte me ništa, jedva ostah živ u toj smrdiji. Strašno - napisao je 25. maja Ronald Savković, odlazeći sa aerodroma "Nikola Tesla" za Berlin.\nBalet "Hazardski rečnik - Lovci na snove" rađen je po motivima romana Milorada Pavića, a premijerno izveden 19. maja na Velikoj sceni Narodnog pozorišta, a u Madlenijanumu 24. maja. Režiju i dramaturgiju potpisuje Livija Pandur, muziku Miroslav Bako, a koreografiju Ronald Savković, koji je prema nezvaničnim informacijama plaćen devet miliona dinara.\nNa Savkovićev status odmah je reagovao reditelj i baletski igrač Đorđe Makarević.\n- Vidiš, dragi kolega, ta "smrdljiva" Srbija, te je nekoliko puta ugostila i stavila ti ozbiljno dobre pare u džep. A ti, ako znaš šta je obraz, zapitaj se šta si ti za te pare ostavio Srbiji - kaže Makarević.\nNedugo nakon toga se oglasio i Ronald, koji je pokušao da opravda svoj postupak.\n- U nekim razgovorima po glavnom gradu naučio sam taj izraz od ljudi koji su tamo rođeni i, kako sam shvatio, to je neka poruka ili komentar na kulturnu politiku Srbije. Čuo sam je zaista u puno situacija i možda krivo razumeo u svom umoru i afektu posle rada u Beogradu. Očigledno sam krivo razumeo kontekst tog izraza - pravdao se i dodao:\n- Ako je bilo ko od vas lično uvređen, ja se najiskrenije izvinjavam. Vi koji me poznajete verujem da negde u dubini znate da vas ne bih nikada povredio, nego samo ukazao na lošu kulturnu politiku u vašoj državi. Poželio bih vam još puno predstava domaćih koreografa i da se finansije pravedno rasporede u gradu za plesnu umetnost. Izvinjavam se još jednom svima ako sam vas lično povredio - naveo je Savković.\nInače Ronald Savković je i ranije gostovao u Beogradu, između ostalog je predstavio balet "Aleksandar" 2011. godine, a nekadašnji baletski prvak Državne opere u Berlinu je na sceni nacionalnog teatra nastupao u baletima „Don Kihot“ i „Labudovo jezero“.\nVIDEO: Hrvatski maturanti o Srbima: Ko ih je*e!\nZVEZDE RUSKOG BALETA U SAVA CENTRU Na sceni "Barišnjikov, Nurejev i Godunov u jednom igraču" i njegove kolege\nAUKCIJA Slike od 180 do 20.000 evra: Paja, Nešković, Lubarda pod posebnim uslovima\nAukcija slika i skulptura koju organizuje beogradska galerija i aukcijska kuća Arte biće održana u sredu 14. decembra sa početkom u 19 časova u prostoru galerije u ulici Kralja Milana 1, a među ponuđenim delima je i čuveni “Sokolar” Paje Jovanovića.\nOproštaj od Dunje Lango: Bila je borac i velika dama\n„I kada biste sve lagali, sve bismo vam verovali“, jedan je od najlepših komplimenta koje TV voditelj može da dobije, a dobila ga je Dunja Lango, koja je juče preminula u 74. godini života\n(UŽIVO) ZA MANJE OD DESET MINUTA ISTORIJSKO POLETANJE Drugi pokušaj odlaska američkih astronauta u svemir: Ako nebo bude vedro EVO KADA ĆEMO IH VIDETI IZNAD SRBIJE


Viki voli Prajd: Nedelja ponosa 2020 - Geten\nViki voli Prajd: Nedelja ponosa 2020\nVikimedija Srbije, u saradnji s Organizacionim odborom Beograd prajda, po četvrti put organizuje uređivački maraton u pisanju novih i dopunjavanju postojećih članaka na Vikipediji na srpskom jeziku na teme prava LGBT+ osoba, ličnosti, organizacija, kinematografije i svih drugih tema koje podržavaju ljudske slobode, prava i različitosti. Maraton će trajati tokom čitave Nedelje ponosa koja se ove godine obeležava od 14. do 20. septembra.\nVikimedijin pokret širom sveta vodi se osnovnom misijom da svi ljudi na svetu imaju pristup slobodnom znanju. Milioni dobrovoljaca širom planete doprinose povećanju sadržaja na više od 300 jezičkih verzija Vikipedije i drugim viki projektima, kako samostalnim doprinosom uređivanja, tako i kroz projekte Zadužbine, ogranaka i korisničkih grupa. Jedan od takvih projekata je i Viki voli prajd (Wiki Loves Pride), globalna kampanja sa ciljem povećanja sadržaja o LGBT+ temama na brojnim viki projektima.\nShodno globalnoj akciji, ali i kao podrška ravnopravnosti, različitosti i poštovanju ljudskih prava, Vikimedija Srbije poziva urednike Vikipedije (i sve one koji to žele da postanu), volontere i sve druge zainteresovane da doprinesu povećanju sadržaja ovim temama na Vikipediji na srpskom jeziku, ali i sadržaju Vikimedijine ostave fotografijama sa prajda i drugih LGBT+ događaja. Osnovna ideja je da se napišu članci koji nedostaju na Vikipediji na srpskom jeziku, a pored predloženih tema, učesnici su slobodni da izaberu i predlože pisanje i dopunjavanje članaka sa drugom, sličnom tematikom.\nO Vikimediji Srbije\nVikimedija Srbije je nevladino, nestranačko i neprofitno udruženje, čiji su ciljevi promocija i podržavanje stvaranja, sakupljanja i umnožavanja slobodnog sadržaja na srpskom jeziku isključivo na neprofitan način, kao i ideje da svi ljudi imaju jednak pristup znanju i obrazovanju. Kroz lokalne projekte podržava i promoviše rad na Vikipediji i drugim Viki projektima.


Ustav ne daje mogućnost promjene premijera bez novih izbora | MINA\nNaslovnicaCrna GoraDruštvoUstav ne daje mogućnost promjene premijera bez novih izbora\nPodgorica, (MINA) – Ustav Crne Gore, kao najveći pravni akt, ne ostavlja prostor predsjedniku države da u jednom mandatu Skupštine dva puta predlaže mandatara za sastav Vlade, saopšteno je iz kabineta premijera Zdravka Krivokapića.\nTo se, kako se naveli posebno odnosi na konkretnu situaciju kada je predsjednik države već jednom dao mandat aktuelnom premijeru da sastavi kabinet, za koji je premijer dobio većinsku podršku Skupštine.\nIz kabinetaa premijera su kazali da Ustav, u članu 103, jasno definiše da predsjednik države samo nakon parlamentarnih izbora ima pravo da predloži mandatara za sastav Vlade, u roku od 30 dana od dana konstituisanja Skupštine.\nOni su podsjetili da je trenutni sastav Skupštine konstituisan u septembru 2020. godine, pa je, kako su naveli, jasno da predsjednik države više nema mogućnost predlaganja novog mandatara.\n“Ukoliko bi predsjednik Crne Gore, nakon eventualne ostavke premijera ili pada Vlade, predložio Skupštini novog mandatara, nedvosmisleno bi prekršio član 103 Ustava”, kaže se u saopštenju iz kabineta premijera.\nNa taj način bi se, kako e navodi, stekli uslovi da Skupština pokrene inicijativu radi utvrđivanja odgovornosti i povrede Ustava.\n“Što bi predstavljalo neoboriv dokaz da je predsjednik Crne Gore povrijedio Ustav, i na taj način sebe doveo u poziciju da bude razriješen”, dodaje se u saopštenju.\nIz Krivokapićevog kabineta su poručili da se postojeća Vlada može rekonstrusati samo sa postojećim premijerom, dok bi svaka promjena premijera mogla biti jedino moguća poslije novih parlamentarnih izbora.


Niko nije iznad zakona : Najavljeni protesti širom SAD u slučaju smjene specijalnog tužioca Muellera ! | Kliker.info\nNiko nije iznad zakona : Najavljeni protesti širom SAD u slučaju smjene specijalnog tužioca Muellera !\nAmeričke progresivne grupe planiraju proteste širom zemlje ako predsjednik SAD Donald Trump otpusti Roberta Muellera , specijalnog savjetnika koji sprovodi istragu u vezi s miješanjem Rusije u izbore u SAD 2016, ili Roda Rosensteina, zvaničnika Ministarstva pravde koji nadgleda istragu.\nMuellerova smjena bi ukazala da Trump djeluje kao da je iznad zakona, navodi se na vebsajtu grupe MoveOn.org, koja planira 800 demonstracija širom zemlje. U svakoj državi će biti održan najmanje jedan miting “Niko nije iznad zakona”, a do sada je 320.000 ljudi obećalo da će izaći na ulice.\nKako se dodaje, protesta će biti i ako Tramp otpusti zamjenika državnog tužioca SAD generala Roda Rosensteina koji nadzire Muellerovu istragu i ako ukine kaznu za saradnike koji su predmet istrage, kao što je bivši šef Trumpove kampanje Paul Manafort. Trump kritikuje Muellerovu istragu i naziva je “lovom na vještice”. On je zaprijetio da će otpustiti Muellera pošto je Federalni istražni biro u ponedjeljak izvršio raciju u kancelarijama njegovog ličnog advokata, djelimično na osnovu uputstava specijalnog savjetnika.\nPredsjednik Predstavničkog doma Kongresa SAD Paul Ryan je rekao juče da je uvjeren da Trump ne namjerava da otpusti Muellera.\nOstale grupe koje stoje iza planiranih protesta uključuju Prijatelje Zemlje, Američku federaciju nastavnika, organizacije veterana, saopštila je MoveOn. “Ne možemo da dozvolimo da za najvišu poziciju u zemlji ne važi zakon”, rekao je u telefonskom razgovoru za Reuters Erich Picha , predstavnik SAD u Prijateljima Zemlje. On je dodao da će njegova grupa podržati impičment Trumpa ako on otpusti Muellera.\nMoveOn je saopštila da bi se Muellerovom smjenom stvorila ustavna kriza. Ona je situaciju uporedila sa odlukom bivšeg predsednika SAD Richarda Nixona da smijeni zvaničnike koji su radili na istrazi u vezi sa slučajem Watergate. Biujela kuća je saopštila u utorak da Trump “smatra da ima ovlaštenja” da otpusti Muellerakoji je proširio istragu na to da li su članovi Trumpove kampanje bili u dosluhu sa Moskvom. Rusija negira da se miješala u izbore u SAD, a Trump je rekao da njegov izborni štab i Rusija nisu bili u dosluhu.\nMoveOn apeluje na američke zakonodavce da razmotre pokretanje procedure za impičment Trumpa ako on otpusti zvaničnike koji sprovode istragu, rekao je direktor grupe David Severs.